qundao/data-zh-poetry huggingface dataset:
游仙词
作者：王邦畿
朝代：清

步虚离地不沾尘，云送风行露半身。呼吸九州游已遍，到来招手戏时人。曈曈云影海潮中，花发扶桑满树红。莫是太阳金弹子，琼楼人面尽朝东。池藕生花月满圆，遥闻天乐宴诸仙。彤墀玉女皆朝立，王母新开第九筵。绮阁文窗夜辟时，梧桐月照凤皇仪。座中最上称仙伯，广额高悬双耳垂。绛缕蓬莱戴巨鳌，天风吹动碧云涛。海东偷觑无人处，出水珊瑚百丈高。瑶池池水水涟漪，明月波心绝世姿。借问何如贵如许，洛川公主第三姨。黄竹心虚户可开，小仙人爱住楼台。高高层数明窗里，亲见周王八骏来。金砂鼎里火红烧，咒铭天书岁月遥。阆苑秘方谁得见，玉瓶甘露手亲调。千褶帷裳八角巾，高情慈相不知春。红桃子熟红如火，掷向人间与世人。帝子曾游伊洛间，紫云如盖护高山。殷勤寄向时人语，有日仙人驾鹤还。鸡犬閒閒绿树烟，世间名此是神仙。玉皇雨露宽如海，瑶圃人耕不税田。金宝如泥用不灵，银台玉殿水晶屏。仙家所贵惟仙品，一坐莲花气便馨。听得前山伐木声，偶来樵者不知名。仙翁一局千年事，那识人间有姓嬴。何如世界沉云夜，犹是仙人朗月中。天上到云云到地，两层风景不相同。琉璃宫殿久逾新，仙籍同编一代人。瑶草不曾生感慨，绝无金气有芳辰。白玉精神赤玉颜，早云出去暮云还。神仙不绝人间世，多在名山大泽间。不服丹砂骨节轻，霎时仙术浑然成。如何三十三天上，只手推开百二城。
游仙词·其一
作者：王邦畿
朝代：清
体裁：七言绝句

步虚离地不沾尘，云送风行露半身。呼吸九州游已遍，到来招手戏时人。
游仙词·其七
作者：王邦畿
朝代：清
体裁：七言绝句

黄竹心虚户可开，小仙人爱住楼台。高高层数明窗里，亲见周王八骏来。
游仙词·其三
作者：王邦畿
朝代：清
体裁：七言绝句

池藕生花月满圆，遥闻天乐宴诸仙。彤墀玉女皆朝立，王母新开第九筵。
游仙词·其九
作者：王邦畿
朝代：清
体裁：七言绝句

千褶帷裳八角巾，高情慈相不知春。红桃子熟红如火，掷向人间与世人。
游仙词·其二
作者：王邦畿
朝代：清
体裁：七言绝句

曈曈云影海潮中，花发扶桑满树红。莫是太阳金弹子，琼楼人面尽朝东。
游仙词·其五
作者：王邦畿
朝代：清
体裁：七言绝句

绛缕蓬莱戴巨鳌，天风吹动碧云涛。海东偷觑无人处，出水珊瑚百丈高。
游仙词·其八
作者：王邦畿
朝代：清
体裁：七言绝句

金砂鼎里火红烧，咒铭天书岁月遥。阆苑秘方谁得见，玉瓶甘露手亲调。
游仙词·其六
作者：王邦畿
朝代：清
体裁：七言绝句

瑶池池水水涟漪，明月波心绝世姿。借问何如贵如许，洛川公主第三姨。
游仙词·其十
作者：王邦畿
朝代：清
体裁：七言绝句

帝子曾游伊洛间，紫云如盖护高山。殷勤寄向时人语，有日仙人驾鹤还。
游仙词·其十一
作者：王邦畿
朝代：清
体裁：七言绝句

鸡犬閒閒绿树烟，世间名此是神仙。玉皇雨露宽如海，瑶圃人耕不税田。
游仙词·其十七
作者：王邦畿
朝代：清
体裁：七言绝句

不服丹砂骨节轻，霎时仙术浑然成。如何三十三天上，只手推开百二城。
游仙词·其十三
作者：王邦畿
朝代：清
体裁：七言绝句

听得前山伐木声，偶来樵者不知名。仙翁一局千年事，那识人间有姓嬴。
游仙词·其十二
作者：王邦畿
朝代：清
体裁：七言绝句

金宝如泥用不灵，银台玉殿水晶屏。仙家所贵惟仙品，一坐莲花气便馨。
游仙词·其十五
作者：王邦畿
朝代：清
体裁：七言绝句

琉璃宫殿久逾新，仙籍同编一代人。瑶草不曾生感慨，绝无金气有芳辰。
游仙词·其十六
作者：王邦畿
朝代：清
体裁：七言绝句

白玉精神赤玉颜，早云出去暮云还。神仙不绝人间世，多在名山大泽间。
游仙词·其十四
作者：王邦畿
朝代：清
体裁：七言绝句

何如世界沉云夜，犹是仙人朗月中。天上到云云到地，两层风景不相同。
游仙词·其四
作者：王邦畿
朝代：清
体裁：七言绝句

绮阁文窗夜辟时，梧桐月照凤皇仪。座中最上称仙伯，广额高悬双耳垂。
游海珠寺呈同游诸公
作者：王邦畿
朝代：清
体裁：七言律诗

万里波涛万里风，明珠流落大江东。楼台谁信神仙宅，冰雪偏疑日月宫。镜影鸟飞霄汉上，莲花人坐海潮中。何期嘉会叨陪赏，才调中原数数公。
湖中曲
作者：王邦畿
朝代：清
体裁：古风

湖西望湖湖水平，湖东望湖湖水生。湖中鲤鱼喷湖水，似郎白马湖中行。
湘妃
作者：王邦畿
朝代：清

神尧二女盛威仪，妇德文心想见时。水阔洞庭人自远，月明瑶瑟怨何悲。长存庙貌遗双影，不定心情属九疑。过客有怀君莫告，西风吹折楚江篱。
湘妃
作者：王邦畿
朝代：清
体裁：七言律诗

神尧二女盛威仪，妇德文心想见时。水阔洞庭人自远，月明瑶瑟怨何悲。长存庙貌遗双影，不定心情属九疑。过客有怀君莫告，西风吹折楚江蓠。
溪女
作者：王邦畿
朝代：清
体裁：七言绝句

十里晴云霭绿烟，桃花红绽落梅边。隔溪浣女时相谑，道是今年胜去年。
燕
作者：王邦畿
朝代：清
体裁：七言绝句

玄燕西飞入楚乡，洞庭秋色起微霜。月明千里行人绝，杨柳萧萧江水长。
燕台怀古
作者：王邦畿
朝代：清
体裁：七言律诗

地入燕州白日沉，寒云莽莽水阴阴。亦知匕首无成事，只重荆轲一片心。老马过宫频内顾，高台游客独长吟。朱书玉简先朝物，流落人间直至今。
燕歌行
作者：王邦畿
朝代：清
体裁：古风

天气肃肃霜气深，草木黄落日白沉。凤皇不鸣朱丝琴，君行不远伤人心。四时疾转无停针，鸳鸯刺绣成锦衾。鸳鸯不栖远树林，林风吹有南北音。谅君不是边地尘，胡为一飞不可寻。谅君不是边地城，胡为一立不移形。北云冉冉南云升，安得撞面肝肠冰。
独夜
作者：王邦畿
朝代：清
体裁：五言律诗

起坐不成寐，冥冥夜未分。一灯微有影，四壁悄无闻。豆架斜留月，鱼池下过云。个中宜记著，心绪未能文。
猿声歌
作者：王邦畿
朝代：清
体裁：古风

空山水碧树欲折，地老天荒绝人迹。猿声一声如叫人，悽悽恻恻勾心魂。悽悽恻恻林雨落，黑云白云相角角。古洞阴岩声应声，怪石危立如人形。
王明君
作者：王邦畿
朝代：清
体裁：古风

金殿月出白日匿，兽香齧断鸾雏泣。祖龙痛饮老鼋沥，赤气腾腾水不湿。谁家有女不嫁人，汉宫减损兰蕙春。妖虹凝结蛾眉颦，画屏冷落如冻云。红颜不识天子面，愿嫁单于诣便殿。靓妆亭亭却团扇，丹青要使人人见。翡翠电闪绣栊开，银筝枨枨临高台。凤凰叫笑何时回，吴蚕蜀桐徒夜哀。毛生喑哑面目黑，短项瘦倚寒驴立。锦光镜影排云日，始詈黄金贱于笠。北风如刀刮面寒，桃花血渍琵琶瘢。欲弹不弹声阑漫，黄沙浩浩碧草乾。红旗翻翻赤毳索，马蹄踏踏乐音窄。蓦地一声吓魂魄，众中突出乘龙客。
王明君
作者：王邦畿
朝代：清

金殿月出白日匿，兽香齧断鸾雏泣。祖龙痛饮老鼋沥，赤气腾腾水不湿。谁家有女不嫁人，汉宫减损兰蕙春。妖虹凝结蛾眉颦，画屏冷落如冻云。红颜不识天子面，愿嫁单于诣便殿。靓妆亭亭却团扇，丹青要使人人见。翡翠电闪绣栊开，银筝枨枨临高台。凤凰叫笑何时回，吴蚕蜀桐徒夜哀。毛生喑哑面目黑，短项瘦倚寒驴立。锦光镜影排云日，始詈黄金贱于笠。北风如刀刮面寒，桃花血渍琵琶瘢。欲弹不弹声阑漫，黄沙浩浩碧草乾。红旗翻翻赤毳索，马蹄踏踏乐音窄。蓦地一声嚇魂魄，众中突出乘龙客。
琴心
作者：王邦畿
朝代：清
体裁：七言绝句

白云流水古城西，雷雨琴心夜不迷。坐到四更天气好，一溪明月柳条齐。
生子
作者：王邦畿
朝代：清
体裁：五言律诗

行年二十九，腊月始生儿。旱色含新雨，春风灌旧枝。闺人呼犬子，掌梦叶熊时。对此劬劳意，亲恩无尽期。
生日答诸亲友
作者：王邦畿
朝代：清
体裁：七言律诗

寻常动止皆春事，灵鹊啾啾不用占。矮屋燕归曾宿处，高天日出正当帘。姓名于世缘俱减，岁月劳人祝更添。为报山中松桂好，几时相访过茅檐。
留别
作者：王邦畿
朝代：清
体裁：五言律诗

落日荒郊远，高天古渡寒。未潮先候信，有酒且同欢。水白渔镫湿，霜黄海气乾。乡心与朋好，去住两情难。
留别曾自昭徐圣甫
作者：王邦畿
朝代：清
体裁：五言律诗

天光村鸟鸣，客子动归情。海月终辞夜，山云尚在楹。殷勤图后会，勉强就前程。珍重同窗友，劳生亦太轻。
留别池公兰若
作者：王邦畿
朝代：清
体裁：七言绝句

云气须臾变化中，海潮雨过夕阳红。浮生那得长閒者，纵有扁舟不任风。
病居酬震生见讯
作者：王邦畿
朝代：清
体裁：七言律诗

一时贫病两相亲，造化仁人亦太深。传得验方难致药，凭将耐性强持心。且教痛苦消前业，漫托幽閒理旧吟。过日午云秋热减，寺僧迟尔一追寻。
癸巳岁
作者：王邦畿
朝代：清

隔屋鲤鱼肥，荒园芋叶稀。为儒生计拙，多难世情非。服气贪驱病，常眠欲忍饥。有情江上月，垂影到柴扉。帘捲东风入，门开好客过。朝烟冷如此，春色奈人何。竟日花当舞，沿山鸟自歌。不堪更相送，惆怅别情多。不敢耽休逸，耕田却未能。晚餐苦岁俭，晨起祝年登。欲祭嗟无位，惟心重有恒。穷途风雨夕，良友每多承。天地既如此，人民岂复论。卖田供赋役，买米鬻儿孙。辛苦将谁告，忧思只自存。念予还有姊，饥饿在南村。黄鸟嗟流落，狂歌野水西。他人将谓父，居士近无妻。香橘青犹嫩，柔桑绿已齐。瞻言周道远，何处一枝栖。巷深日已夕，林浅月初升。学圃仆勤课，依山人懒登。野藤穿旧架，河水濯新菱。感念新亡友，凄其不自胜。绿鬓搔仍短，青天望倍长。谁言江月影，犹自隔河梁。辗转不成寐，肝肠徒自伤。邻家问龟卜，芳讯见秋霜。孤寂养天和，皮冠竹叶蓑。拨弦知性急，观水悟情多。不愿闻时政，惟应唱好歌。无端又生事，流盻过长河。
癸巳岁·其一
作者：王邦畿
朝代：清
体裁：五言律诗

隔屋鲤鱼肥，荒园芋叶稀。为儒生计拙，多难世情非。服气贪驱病，常眠欲忍饥。有情江上月，垂影到柴扉。
癸巳岁·其七
作者：王邦畿
朝代：清
体裁：五言律诗

绿鬓搔仍短，青天望倍长。谁言江月影，犹自隔河梁。辗转不成寐，肝肠徒自伤。邻家问龟卜，芳讯见秋霜。
癸巳岁·其三
作者：王邦畿
朝代：清
体裁：五言律诗

不敢耽休逸，耕田却未能。晚餐苦岁俭，晨起祝年登。欲祭嗟无位，惟心重有恒。穷途风雨夕，良友每多承。
癸巳岁·其二
作者：王邦畿
朝代：清
体裁：五言律诗

帘捲东风入，门开好客过。朝烟冷如此，春色奈人何。竟日花当舞，沿山鸟自歌。不堪更相送，惆怅别情多。
癸巳岁·其五
作者：王邦畿
朝代：清
体裁：五言律诗

黄鸟嗟流落，狂歌野水西。他人将谓父，居士近无妻。香橘青犹嫩，柔桑绿已齐。瞻言周道远，何处一枝栖。
癸巳岁·其八
作者：王邦畿
朝代：清
体裁：五言律诗

孤寂养天和，皮冠竹叶蓑。拨弦知性急，观水悟情多。不愿闻时政，惟应唱好歌。无端又生事，流盻过长河。
癸巳岁·其六
作者：王邦畿
朝代：清
体裁：五言律诗

巷深日已夕，林浅月初升。学圃仆勤课，依山人懒登。野藤穿旧架，河水濯新菱。感念新亡友，凄其不自胜。
癸巳岁·其四
作者：王邦畿
朝代：清
体裁：五言律诗

天地既如此，人民岂复论。卖田供赋役，买米鬻儿孙。辛苦将谁告，忧思只自存。念予还有姊，饥饿在南村。
登逍遥楼
作者：王邦畿
朝代：清
体裁：七言律诗

逍遥楼上与人同，犹见明河昨夜风。半白潮痕沧海外，大红云气绿窗中。坐看金地平如镜，拟待银钩曲似弓。忽听夕阳一声磬，无边诗思在桥东。
白纻辞
作者：王邦畿
朝代：清
体裁：古风

满天明月花欲光，朱颜绮陌草欲香。歌声婉转夜何良，千尺高竹来凤皇。翩翩双袖金凤翔，抑之不下高不昂。白云为衣水为裳，流盻忽及心不忘。佳人变化何太神，光华软玉能屈信。盈盈独立如停云，胡然疾转如轻轮。明珠十乘夜照人，桃花李花当青春。嘉宾满座酒满樽，今日之乐难具陈。
省先府君墓
作者：王邦畿
朝代：清
体裁：五言律诗

芳华发古木，稚鸟鸣朝林。自有生身处，曾无报本心。水流山路暗，云过石堂阴。认得碑题在，其如春草深。
眼热
作者：王邦畿
朝代：清
体裁：五言律诗

成仙真不易，无病且将难。近得眼中热，知为火在肝。市分桃核散，人惠菊花乾。只着关门坐，唏嘘静五官。
石公房罗中谦至
作者：王邦畿
朝代：清
体裁：五言律诗

竹院茶初熟，虚堂客正宜。老僧出定后，居士得閒时。树影圆清昼，墙光漾绿池。几时东海去，一试把情移。
石涧
作者：王邦畿
朝代：清
体裁：五言律诗

空山振孤响，十里听秋声。叶落青天色，风多古陌情。行行山口近，磊磊石头鸣。一漱寒溪水，肝脾冷欲轻。
石门晨渡
作者：王邦畿
朝代：清
体裁：五言律诗

乡关知不远，渐见石门烟。曙色寒山外，秋风古渡前。潮声归曲海，流水入平田。便欲呼渔父，芦中人尚眠。
禅院小除与莫思微
作者：王邦畿
朝代：清
体裁：五言律诗

云林日已暮，钟鼓忽喧喧。灯火酬司命，文书祝至尊。随人分供果，知己聚閒言。莫忆前时事，风寒鼻易酸。
秋九咏 其一 秋村
作者：王邦畿
朝代：清
体裁：七言律诗

绕屋寒塘水气空，竹篱疏映拒霜红。笛声犊返斜阳里，人语鸡鸣晓露中。酒兴并高时岁稔，诗情多向菊花丛。年来古木稀能贵，留得孤松在社东。
秋九咏 其七 初秋雨夕寄怀陈牧止
作者：王邦畿
朝代：清
体裁：七言律诗

雨冷风寒夜未休，初秋人拟是深秋。一帘灯暗文心细，四角天垂客梦周。落叶不归河北岸，寄书曾到海西头。无因百里同今夕，亦有山云过小楼。
秋九咏 其三 秋镜
作者：王邦畿
朝代：清
体裁：七言律诗

青铜一片冷无烟，金气相逢合在天。隔水微霜朝渐入，高楼明月夜长圆。芙蓉有影浑如梦，冰雪无心却类禅。莫遣此宵临宋玉，不堪泪脸向人前。
秋九咏 其九 寄酬程周量
作者：王邦畿
朝代：清
体裁：七言律诗

万里春风动海涛，少年才子织金袍。榜元科第身名贵，天阙文章语气高。宫树露深官绿柳，园花云灿水红桃。南中一雁三年隔，此夕封书取告劳。
秋九咏 其二 秋井
作者：王邦畿
朝代：清
体裁：七言律诗

挹彼寒泉感素心，此时人事有升沉。后园寂寞金瓶冷，废宅荒凉野草深。词客正苏消渴病，幽人时倚槁梧吟。罗浮剩有求仙处，明月苍烟不可寻。
秋九咏 其五 奉酬钱牧斋宗伯
作者：王邦畿
朝代：清
体裁：七言律诗

宇宙鸿名五十年，小生犹在未生前。著书后进推宗匠，典礼先朝识大贤。历世见闻成信史，老臣心事付枯禅。何期俚语承优奖，玄晏先生序满篇。
秋九咏 其八 秋郊宴集
作者：王邦畿
朝代：清
体裁：七言律诗

欢聚今宵岂偶然，十年难得此周旋。况逢江草秋堪把，莫叹山堂月未圆。潮上雷声疑动地，日沉霞影若烧天。当樽有酒何妨醉，霜气侵入鬓发边。
秋九咏 其六 柬查伊璜
作者：王邦畿
朝代：清
体裁：七言律诗

蛮烟荒草丽天末，何事高贤辱远临。十载梦魂长若渴，数行笔札重如金。遣文多访忠臣传，往事重劳过客吟。有恨莫消相见晚，白云黄叶已秋深。
秋九咏 其四 秋灯
作者：王邦畿
朝代：清
体裁：七言律诗

远山疏影豆茅茨，白石漫漫客子悲。落叶欲分煎茗火，残更裁得寄僧诗。寒窗十载醒人梦，暗泪三年许尔知。北地故人应有信，好花恰结雁来时。
秋九咏·秋村
作者：王邦畿
朝代：清

绕屋寒塘水气空，竹篱疏映拒霜红。笛声犊返斜阳里，人语鸡鸣晓露中。酒兴并高时岁稔，诗情多向菊花丛。年来古木稀能贵，留得孤松在社东。挹彼寒泉感素心，此时人事有升沉。后园寂寞金瓶冷，废宅荒凉野草深。词客正苏消渴病，幽人时倚槁梧吟。罗浮剩有求仙处，明月苍烟不可寻。青铜一片冷无烟，金气相逢合在天。隔水微霜朝渐入，高楼明月夜长圆。芙蓉有影浑如梦，冰雪无心却类禅。莫遣此宵临宋玉，不堪泪脸向人前。远山疏影豆茅茨，白石漫漫客子悲。落叶欲分煎茗火，残更裁得寄僧诗。寒窗十载醒人梦，暗泪三年许尔知。北地故人应有信，好花恰结雁来时。宇宙鸿名五十年，小生犹在未生前。著书后进推宗匠，典礼先朝识大贤。历世见闻成信史，老臣心事付枯禅。何期俚语承优奖，玄晏先生序满篇。蛮烟荒草丽天末，何事高贤辱远临。十载梦魂长若渴，数行笔札重如金。遣文多访忠臣传，往事重劳过客吟。有恨莫消相见晚，白云黄叶已秋深。雨冷风寒夜未休，初秋人拟是深秋。一帘灯暗文心细，四角天垂客梦周。落叶不归河北岸，寄书曾到海西头。无因百里同今夕，亦有山云过小楼。欢聚今宵岂偶然，十年难得此周旋。况逢江草秋堪把，莫叹山堂月未圆。潮上雷声疑动地，日沉霞影若烧天。当樽有酒何妨醉，霜气侵入鬓发边。万里春风动海涛，少年才子织金袍。榜元科第身名贵，天阙文章语气高。宫树露深官绿柳，园花云灿水红桃。南中一雁三年隔，此夕封书取告劳。
秋夜
作者：王邦畿
朝代：清
体裁：五言律诗

未得平情学，年来积感深。静中知肺病，夜半喜秋霖。竹响摇清梦，兰香披素襟。明朝拉朋好，高蹑北山岑。
秋夜宿张过庵宅兼怀陆舍人
作者：王邦畿
朝代：清
体裁：五言律诗

严城吹画角，明月照高旻。何幸当吾世，犹能见此人。文章原性命，朋友亦天伦。酌酒欢今夕，怀君情更真。
秋怀
作者：王邦畿
朝代：清

天柱安危未易闻，星光河影隔重云。桂华谁信黄金落，琼树虚传白玉分。十二阑干新布置，三千歌舞旧同群。何繇双翼归龙驭，南岳山移北岳文。渡海乘风见小仙，白龙人刺赤龙船。已知世界全无地，遂令波涛尽拍天。折简不邀王母驾，长星空上玉皇笺。迢迢昨夜西风起，不及山长是马鞭。十三学舞正垂髫，十四谙吹紫洞箫。十五宫中初选入，百千人里荷恩饶。麾蛟自可移沧海，跨鹤真能上碧霄。今日见君如昨日，玉阑曾忆旧河桥。砍折珊瑚毁玉田，楚云为雨晋云烟。虹蜺不返双龙驾，环佩空留五凤天。芳树昔栽仙露下，上坛曾筑帝星前。何因醉入蓬莱殿，薄倖名将世上传。刘郎一去杳无闻，西陆长河竟两分。潮水不圆南浦月，天风空覆北山云。灵旗暮雨疑神女，青翰高秋想鄂君。金锁未销三岁字，尺书何处凤凰群。李耳高名最擅场，此君丰度不寻常。心持帝命风雷合，手握天符日月光。白鹤几时栖太华，青牛今日忆咸阳。秋霜莫虑摧蓬鬓，为得灵洲不死方。剑术雌雄自有神，负恩元是报恩人。辘轳暗转银床晓，輘轹轻移玉宇春。不信丹丘为有种，须知黄道即良因。蓬山多少名仙籍，曾把云旗向北辰。蓬阙规模不染尘，玉罍金镜俨然陈。老君端坐皆称圣，童女烧香不嫁人。雁使未归玄宅表，凤书惟纪碧城春。彤墀忽听霓裳曲，广袖峨冠妙入神。
秋怀·其一
作者：王邦畿
朝代：清
体裁：七言律诗

天柱安危未易闻，星光河影隔重云。桂华谁信黄金落，琼树虚传白玉分。十二阑干新布置，三千歌舞旧同群。何繇双翼归龙驭，南岳山移北岳文。
秋怀·其七
作者：王邦畿
朝代：清
体裁：七言律诗

剑术雌雄自有神，负恩元是报恩人。辘轳暗转银床晓，輘轹轻移玉宇春。不信丹丘为有种，须知黄道即良因。蓬山多少名仙籍，曾把云旗向北辰。
秋怀·其三
作者：王邦畿
朝代：清
体裁：七言律诗

十三学舞正垂髫，十四谙吹紫洞箫。十五宫中初选入，百千人里荷恩饶。麾蛟自可移沧海，跨鹤真能上碧霄。今日见君如昨日，玉阑曾忆旧河桥。
秋怀·其二
作者：王邦畿
朝代：清
体裁：七言律诗

渡海乘风见小仙，白龙人刺赤龙船。已知世界全无地，遂令波涛尽拍天。折简不邀王母驾，长星空上玉皇笺。迢迢昨夜西风起，不及山长是马鞭。
秋怀·其五
作者：王邦畿
朝代：清
体裁：七言律诗

刘郎一去杳无闻，西陆长河竟两分。潮水不圆南浦月，天风空覆北山云。灵旗暮雨疑神女，青翰高秋想鄂君。金锁未销三岁字，尺书何处凤凰群。
秋怀·其八
作者：王邦畿
朝代：清
体裁：七言律诗

蓬阙规模不染尘，玉罍金镜俨然陈。老君端坐皆称圣，童女烧香不嫁人。雁使未归玄宅表，凤书惟纪碧城春。彤墀忽听霓裳曲，广袖峨冠妙入神。
秋怀·其六
作者：王邦畿
朝代：清
体裁：七言律诗

李耳高名最擅场，此君丰度不寻常。心持帝命风雷合，手握天符日月光。白鹤几时栖太华，青牛今日忆咸阳。秋霜莫虑摧蓬鬓，为得灵洲不死方。
秋怀·其四
作者：王邦畿
朝代：清
体裁：七言律诗

砍折珊瑚毁玉田，楚云为雨晋云烟。虹蜺不返双龙驾，环佩空留五凤天。芳树昔栽仙露下，上坛曾筑帝星前。何因醉入蓬莱殿，薄倖名将世上传。
秋社日喜赵裕子至
作者：王邦畿
朝代：清
体裁：七言律诗

社事今朝兴倍浓，鹊声频噪木芙蓉。百千异宝非难得，九十高人未易逢。知有乌方留鹤鬓，不劳鸠杖笑龙钟。历阶上马今能健，何必精神叹是翁。
秋雨怀山中人
作者：王邦畿
朝代：清
体裁：五言律诗

葭菼日以长，袅袅在中阿。之子何为者，秋来不我过。雁声悲远陌，云气暗长河。好护山中桂，今年风雨多。
积雨自公至因询眉上人近况
作者：王邦畿
朝代：清
体裁：五言律诗

闻道清明暗，今年雨水多。人情方屏迹，策杖独相过。久别衣裳易，微言气息和。因询同隐友，春事近如何。
移居
作者：王邦畿
朝代：清
体裁：五言律诗

偶过江边路，西风岸上生。因贪山水趣，遂有住居情。细草秋心绿，长松暮气清。卜居在深巷，庭月向南明。
立春观春之作
作者：王邦畿
朝代：清
体裁：七言律诗

淑气氤氲辇路东，迎阳光彻未央宫。三千礼乐春风里，八百山河晓日中。御柳拂云初换绿，林花待露欲舒红。祁祁士女欢无极，颂祝君王万福同。
答人
作者：王邦畿
朝代：清
体裁：五言律诗

近况劳相问，微言答笔间。拙鸠无己屋，野鹿有僧山。辟牖教云去，开帘待月还。几时携杖笠，一扣竹林关。
答光公罗浮见奇
作者：王邦畿
朝代：清
体裁：五言律诗

江城当细雨，接得远来书。顶礼开缄读，言书直起予。山川劳梦寐，契阔费居诸。岂不羡飞鸟，乘风独不如。
结客少年场
作者：王邦畿
朝代：清
体裁：古风

白鼻赤华酉，朱膺饰玉钩。结客少年场，驰骋轻九州。手持古匕首，笑指秦王头。胸中无难事，辄许人报仇。感激匪受恩，所志耻封侯。相逢都市间，脱赠千金裘。忼慨不使酒，清醒雄双眸。厌弃易水歌，悲酸非壮犹。
绿珠
作者：王邦畿
朝代：清
体裁：七言律诗

春风颜色艳当前，万斛明珠亦黯然。金谷已荒游赏处，高楼空忆报恩年。纵令烈士难为比，就是雠人要可怜。怪得白州双角井，藉卿名字至今传。
缲丝歌
作者：王邦畿
朝代：清
体裁：古风

东方白云月欲光，西窗美人思欲长。思欲长，忧丝短，年年缲丝丝不断。不断丝，断何时。雁落水，箭落地，一年一度眠蚕死。绮罗轻薄陌上春，风光谁念缲丝人。
罗浮蝴蝶歌
作者：王邦畿
朝代：清
体裁：古风

罗浮蝴蝶翼如箕，彩云晴日向天飞。锦光金色相离披，盛世文章仙人姿。蝴蝶双飞如凤皇，仙人骑入道士房。房中诞育凤皇子，四百山头山气紫。当日仙人是甚人，王孙帝女秦楼春。
艾如张
作者：王邦畿
朝代：清
体裁：古风

艾而张罗，罗如何。我主寿，田谷多。有雀有雀山之阿，自歌自舞不而罗。黄金百斤，珍重尔心。
苦役行
作者：王邦畿
朝代：清
体裁：古风

昔日苦征役，乃是耳闻之。今日苦征役，乃是亲见之。昔时役苦犹可闻，今时役苦不可陈。陈之不能罄苦辛，陈之有耳不汝闻。陈之又恐长吏嗔，人宁犯虎勿犯吏。猛虎杀人人立死，长吏杀人不得死。上悬于天，下踏实地。长吏徵夫直入庭，长吏徵夫不容停。一户一月凡三徵，二户男成丁一丁。上写年岁五十零，紫膛面色今黄青。脚气浮肿心不宁，只得出门赴王程。回头低向役妇陈，十家为甲五为邻。不得脱身，不敢脱身，恐贻汝祸并他人。前日畜鸡畜至今，乡秤曾秤重两觔。卖之可得银六分，此鸡与汝办米薪。薪难妇采，役难夫代。哀哉先哲言，难保谁在谁不在。
菩提树歌
作者：王邦畿
朝代：清
体裁：古风

菩提树叶青有烟，菩提树叶响入天。菩提树来西域船，菩提树种古佛边。菩提树在圣人先，圣人已去千馀年。
葵叶扇歌
作者：王邦畿
朝代：清
体裁：古风

葵叶青青葵叶黄，葵叶星星葵叶凉。谁裁边幅馀中央，北斗柄摇明月光。
薛剑公书斋
作者：王邦畿
朝代：清
体裁：五言律诗

傍宅馀三亩，藏书尚一丘。地中分水正，屋角引门幽。鸟语来初日，山形入小楼。坐深惬怀抱，庭草自忘忧。
藏经楼上作
作者：王邦畿
朝代：清

高楼明月迥无烟，举目山河思渺然。成佛耻居灵运后，赋诗呈向远公先。梦思南海飘甘露，观想东潮化白莲。谁识云间朱顶鹤，玉书衔得下西天。独上层楼一壮哉，海天云树重徘徊。蒲萄涧口潮初入，杨柳溪头客又来。复道朱阑通梵苑，深春黄鸟下香台。几宵明月空遥想，阁牖西边尽夜开。
藏经楼上作·其一
作者：王邦畿
朝代：清
体裁：七言律诗

高楼明月迥无烟，举目山河思渺然。成佛耻居灵运后，赋诗呈向远公先。梦思南海飘甘露，观想东潮化白莲。谁识云间朱顶鹤，玉书衔得下西天。
藏经楼上作·其二
作者：王邦畿
朝代：清
体裁：七言律诗

独上层楼一壮哉，海天云树重徘徊。蒲萄涧口潮初入，杨柳溪头客又来。复道朱阑通梵苑，深春黄鸟下香台。几宵明月空遥想，阁牖西边尽夜开。
蚯蚓歌
作者：王邦畿
朝代：清
体裁：古风

蚯蚓鸣，天气清。蚯蚓伏，天气浊。汝处何卑，汝躬何微。澌澌漓漓，夫何变化而神奇。
蜀中
作者：王邦畿
朝代：清
体裁：七言律诗

吴魏山河据最先，君臣于此岂徒然。霸图天定三分国，王业人谋四十年。谁料兴亡关后主，每观人物忆群贤。江淮馀烈犹思汉，怅望湘南远树烟。
西宫词送徐士彦赴罗阳幕
作者：王邦畿
朝代：清
体裁：七言绝句

杨柳萧萧梦不成，高楼微月夜深情。可怜昔日擅歌舞，却向西宫听漏声。
西施咏
作者：王邦畿
朝代：清
体裁：七言绝句

颦里西施貌若仙，吴王宫里斗婵娟。三千粉黛承恩重，又上西湖范蠡船。
西樵
作者：王邦畿
朝代：清
体裁：五言律诗

望望樵西上，微微石径斜。高山流水处，深树野人家。秋草新行路，云林旧种茶。近闻彭泽宰，止酒入烟霞。
西风飒然至
作者：王邦畿
朝代：清
体裁：五言律诗

西风飒然至，瑟瑟入长林。木落水流处，孤舟明月心。美人敛颜色，游子罢瑶琴。珍重平生意，前溪霜雪深。
访冯诏生村居留饮弟子学堂醉而成赋
作者：王邦畿
朝代：清
体裁：五言律诗

林麓雨初轻，东风恣野情。竹生流水处，人听读书声。子弟皆能学，先生擅令名。令予心已醉，况复酒尊倾。
访友人村居
作者：王邦畿
朝代：清
体裁：五言律诗

高树出村烟，行行近个边。沿涯潮路湿，入巷竹门偏。晚饭才当熟，时鱼正值鲜。不堪重复计，离月几回圆。
访屈宗岷村居
作者：王邦畿
朝代：清
体裁：五言律诗

火烟官路近，村舍故人存。喜尔儿童大，惭予称谓尊。山川一隔绝，离别几寒暄。爱客情何甚，饛然载簋飧。
访岑梵则蓝田道中书事
作者：王邦畿
朝代：清
体裁：五言律诗

晓起雨初停，篮舆出远坰。曝晴鸠喙翼，立水鹤观形。路扑杨花白，棚垂瓠蒂青。望深村树里，渐见故人亭。
诃林元旦
作者：王邦畿
朝代：清

屋背春鸠鸣，虚堂晓日清。庄严千佛塔，锦绣百蛮城。瑞气占云影，尘心了梵声。爱閒当户立，梅树叶初成。亦自同人事，逢迎笑下阶。晤言称旧岁，朋好洽新怀。鸟语先春变，诗情向晓佳。鞠躬过堂位，随众礼清斋。
诃林元旦·其一
作者：王邦畿
朝代：清
体裁：五言律诗

屋背春鸠鸣，虚堂晓日清。庄严千佛塔，锦绣百蛮城。瑞气占云影，尘心了梵声。爱閒当户立，梅树叶初成。
诃林元旦·其二
作者：王邦畿
朝代：清
体裁：五言律诗

亦自同人事，逢迎笑下阶。晤言称旧岁，朋好洽新怀。鸟语先春变，诗情向晓佳。鞠躬过堂位，随众礼清斋。
赋得清风松下来
作者：王邦畿
朝代：清
体裁：五言律诗

怀想孟公趣，清风松下来。开襟危坐石，高兴畅衔杯。野韵闻流水，馀花落古台。斯人不可见，聊向大夫哀。
赋得蝉声
作者：王邦畿
朝代：清
体裁：七言律诗

玄鬓临风见自迟，空天云响迥秋思。古槐汉苑水流处，衰柳隋堤日落时。疋马关山犹感别，美人迟暮易生悲。长松谁会蒲团下，清露零零静者期。
赠何昆调
作者：王邦畿
朝代：清
体裁：七言绝句

何事深山与广池，幽人住处即相宜。半间板阁西城外，听得琴声月上时。
赠屈贲士仪部泰士职方
作者：王邦畿
朝代：清
体裁：七言律诗

吁嗟漠漠步维艰，不敢安居有愧颜。劳瘁十年双泪尽，飘零万里一生还。禁承母命论时事，爱著僧衣住旧山。兄弟壮年怀并美，风流谁复与追攀。
赠岑梵则
作者：王邦畿
朝代：清
体裁：七言律诗

廿载须眉似一朝，精神炯炯行昭昭。多轻喜怒天怀直，少见忧愁乐事饶。绝妙诗篇传后辈，太平人世历先朝。长生参得无生理，奉佛堂西种药苗。
赠张穆之
作者：王邦畿
朝代：清

忼慷肝肠面血红，硬须如铁向西风。莫愁五十无知己，壮气犹存骏马中。廿载文章动汉京，黄金如土不留情。名山游尽逢僧语，半偈常参气渐平。
赠张穆之·其一
作者：王邦畿
朝代：清
体裁：七言绝句

忼慷肝肠面血红，硬须如铁向西风。莫愁五十无知己，壮气犹存骏马中。
赠张穆之·其二
作者：王邦畿
朝代：清
体裁：七言绝句

廿载文章动汉京，黄金如土不留情。名山游尽逢僧语，半偈常参气渐平。
赠旋庵阇黎
作者：王邦畿
朝代：清
体裁：七言律诗

骨气昂藏大丈夫，生成罗汉画中图。动将脚板千人饱，静到心头一事无。菩萨肝肠痴不断，瞿昙颜色血全枯。问年五十才添一，生日盘兰斋满盂。
赠百岁人
作者：王邦畿
朝代：清
体裁：七言绝句

斯世人如上世人，游鱼天外不惊纶。百年治乱无闻见，却笑桃花更避秦。
赠祖印上人
作者：王邦畿
朝代：清
体裁：七言律诗

茅庵城外附西偏，稍远人家好习禅。不敢遨游惟母在，绝灵方术得师传。胸中俗事皆无著，遇处文人便有缘。寻访十朝才一见，近来多过隔江船。
赠道者
作者：王邦畿
朝代：清
体裁：五言律诗

于世能无累，此身得自閒。问年多不答，垂钓久空还。放鹤飞前浦，同人上后山。有时专寂默，趺坐竹林间。
走百病行
作者：王邦畿
朝代：清
体裁：古风

上元灯夕后一夕，灯光烛光光烁烁。人家女儿白皙皙，踏取春风好消息。风俗传来走百病，夜妆夜服相宜称。女郎行径英雄心，卦头论采不论命。十字街头烟火红，东偏走西西走东。明珠天半翔金龙，轰轰电电开盲聋。夫人庙在小巷口，粉壁奶娘画二九。少妇下拜老妇祝，明年此夕酬春酒。西园甲坼青可怜，浅春月色寒有烟。露气轻沾旱地莲，采青归去兴缠绵。闻人采青不采白，请君看取头上发。人生不乐复何如，无病无忧福有馀。
辟兵符歌
作者：王邦畿
朝代：清
体裁：古风

兵气骄杀人，女儿娇啼春，午月日时为阳神。太阳力，光炳烁。红花白水朱砂赤，破巾道士能却敌。
送人
作者：王邦畿
朝代：清
体裁：七言绝句

大海风吹枯柳枝，期君听我送行诗。今朝潮落看潮上，莫叹书生不遇时。
送人游西湖
作者：王邦畿
朝代：清
体裁：七言绝句

欲往西湖未暇身，风光辜负少年春。三城渡口梅花发，两眼睁睁只送人。
送何绛适楚
作者：王邦畿
朝代：清
体裁：七言绝句

荷叶如箕任簸扬，明珠成雨落池塘。江陵日暮歌声起，且为停车问楚狂。
送俞掌天还浙次刘语石韵
作者：王邦畿
朝代：清
体裁：七言律诗

谁忍佳吟此日诗，客亭西畔草离离。与君欢聚无多日，良友难为遽别时。拟到山川留后会，约归鸿雁恐愆期。武林烟月罗浮梦，白白分为两地思。
送刘见颙海宪还楚
作者：王邦畿
朝代：清
体裁：七言律诗

泽兰湘芷待行人，越海离情去鸟频。数四乞归今始许，十年旅宦已全贫。看山莫忆前时路，学道偏宜未老身。惭愧天南旧桃李，东风三月不成春。
送别
作者：王邦畿
朝代：清
体裁：五言律诗

明月终长夜，前途始此亭。天衔鸡口白，竹逗客心青。流水难教住，飙风不暂停。那堪离别处，宿酒已全醒。
送友人
作者：王邦畿
朝代：清
体裁：五言律诗

江上路迢迢，风行骏马骄。梅花犹剩雪，春色半归潮。酌酒劝君饮，送君过板桥。莫愁前浦月，报国在今朝。
送吕梅实还闽中
作者：王邦畿
朝代：清
体裁：五言律诗

送君南浦月，归去武夷西。远水微分岸，流云不住溪。久居相见惯，忽别倍情悽。慰我相思处，山中有旧题。
送尹右民
作者：王邦畿
朝代：清
体裁：七言律诗

满街灯火初冬夜，于此逢人慰郁陶。十载须眉将我老，同年气谊见兄高。光辉好月临遥海，冷落残云念敝袍。聚首几宵今又别，相思依旧梦魂劳。
送尹右民北上
作者：王邦畿
朝代：清
体裁：七言律诗

遥望长安暗路尘，北风催客雁声频。文心此去高时价，好语偏留慰旧人。桂树影摇波底月，梅花香透岭头春。竹林未必皆贤隐，曾见山公据要津。
送岑克图刈稻东安
作者：王邦畿
朝代：清
体裁：五言律诗

问子去何边，清江欲放船。言从西岸口，遥指东安田。里社千年圣，农桑五亩贤。有怀沮溺传，期共犁云烟。
送慧清上人往天童
作者：王邦畿
朝代：清
体裁：七言律诗

近来耆宿多衰谢，白发如师兴志高。年踰七旬犹好学，日行千里不辞劳。贱沽器皿供于役，贵得因缘在此遭。寄语远山诸老大，南能溪水盛吾曹。
送春
作者：王邦畿
朝代：清
体裁：七言律诗

昔年送春亦寻常，今年送春意自伤。杨柳叶生晴处少，蔷薇花在雨中香。东郊酒尽难教住，南浦情深不忍忘。为嘱隔年好风景，早将梅信报林塘。
送朱士琏归南州
作者：王邦畿
朝代：清

南天风雨黯南州，折柳春江南渡头。聚散一时君莫叹，百年终有此离忧。青青江草白头官，樽酒离亭心暂宽。莫话归期轻易得，廿年人事试君看。
送朱士琏归南州·其一
作者：王邦畿
朝代：清
体裁：七言绝句

南天风雨黯南州，折柳春江南渡头。聚散一时君莫叹，百年终有此离忧。
送朱士琏归南州·其二
作者：王邦畿
朝代：清
体裁：七言绝句

青青江草白头官，樽酒离亭心暂宽。莫话归期轻易得，廿年人事试君看。
送李维生寄陈活残
作者：王邦畿
朝代：清
体裁：七言律诗

参差杨柳海傍边，矮屋门开地势偏。相去路程无百里，不通书信有三年。燕归旧垒惊初定，鹤匝高林惯不迁。今日送君倍怀想，江城愁绪幸声传。
送杨仪部
作者：王邦畿
朝代：清
体裁：七言律诗

寥海风生烟雾开，曙天云气日昭回。六龙东御朱旗绕，双凤西衔紫诰来。兰茝幽香闻禁苑，蒹葭秋水涨城隈。遥知圣主恩波渥，赋奏长杨猎骑催。
送梁芝五北上
作者：王邦畿
朝代：清
体裁：七言律诗

霜天云影散秋阴，白鹤高飞出旧林。万里路程今日别，三春书信隔年心。沿江就店频沽酒，拉客弹君始赎琴。明月满蓬风更好，梅花香梦岭头深。
送欧阳韩仲应召参军
作者：王邦畿
朝代：清
体裁：五言律诗

一官何足慕，报国敢辞劳。王事至今日，英雄拂宝刀。潮生南海阔，霜落北风高。夕照河桥上，悲歌倾浊醪。
送潘浣先之官
作者：王邦畿
朝代：清
体裁：五言律诗

此际歌行迈，深情怨别离。家宜诸弟壮，仕有为贫时。高誉人皆仰，小官何足卑。山榛如起兴，宁不美人思。
送王又宣司铎长乐
作者：王邦畿
朝代：清
体裁：七言律诗

多士称师非小可，儒林喜见简贤豪。清斋无事心能贵，大笔如椽手重操。今日为官閒自好，尼山在上仕偏高。东风马首从兹别，芳草于人梦寐劳。
送胡二祖雅
作者：王邦畿
朝代：清
体裁：五言律诗

慨然成独往，惆怅别离颜。秋水伊人梦，斜阳远处山。一庭霜尽落，千里雁初还。予亦动归兴，为园十亩间。
送薛天中还高凉
作者：王邦畿
朝代：清
体裁：五言律诗

君还何太速，惆怅绿杨边。斗酒不成醉，长江已放船。前言应重念，后会在何年。闻道兹州好，心驰古陌烟。
送行
作者：王邦畿
朝代：清
体裁：七言绝句

野塘飞扑柳花新，想见城边已暮春。十载尚馀如许话，不堪风雨送行人。
送谭天水入闽中寄周还梅
作者：王邦畿
朝代：清
体裁：七言律诗

客情乡语路迢迢，大海邻邦隔水潮。山色旧游凭鹤到，梅花新梦倩云招。琵琶不速红亭别，苜蓿难驯白马骄。为报河西桥畔月，手栽桐树不曾彫。
送陈旦升还浙简董无休
作者：王邦畿
朝代：清
体裁：七言绝句

何如相见复相违，衰柳江边带夕晖。话到别离心便咽，明年又恐送君归。
送魏和公
作者：王邦畿
朝代：清

神魂久矣驰清誉，为喜高踪到竹扉。昨见便辞琼海去，今还又别翠微归。大江落日潮初上，独树繁霜叶已稀。君说故山多胜友，此时应念久相违。行李当途欲出关，离亭有酒不欢颜。要知乡国无多路，只是梅花隔一山。知己痛心如死别，劳人渡海似生还。粤城西畔台南畔，不得留君驻此间。
送魏和公·其一
作者：王邦畿
朝代：清
体裁：七言律诗

神魂久矣驰清誉，为喜高踪到竹扉。昨见便辞琼海去，今还又别翠微归。大江落日潮初上，独树繁霜叶已稀。君说故山多胜友，此时应念久相违。
送魏和公·其二
作者：王邦畿
朝代：清
体裁：七言律诗

行李当途欲出关，离亭有酒不欢颜。要知乡国无多路，只是梅花隔一山。知己痛心如死别，劳人渡海似生还。粤城西畔台南畔，不得留君驻此间。
道经江门登舟访万明府时省秋郊外赋此寄之
作者：王邦畿
朝代：清
体裁：七言律诗

芦白山空见雁行，江天翘首一苍苍。西风古渡人初到，明月孤城菊正黄。官舍棠阴晴亦雨，客怀葭菼露为霜。因君为政思王道，夜听弦歌紫水旁。
遣怀
作者：王邦畿
朝代：清
体裁：五言律诗

茅屋长山脚，微吟浅水边。恶怀随日遣，好事让人先。蔬食存心地，芒鞋任性天。但能无所累，不敢慕神仙。
邺中
作者：王邦畿
朝代：清
体裁：七言律诗

衰柳秋风古邺城，萧条识得故宫名。云疑大汉将军墓，鸟哭当年王霸情。多少英雄经过此，消沉铁笛两三声。昔时人事今时鉴，西望长安孤月明。
酬和公芝五宿灵洲寺见怀病中
作者：王邦畿
朝代：清
体裁：七言律诗

禅栖林影在虚空，佛火如星浪里红。百八咒钟开鬼国，二时潮鼓报鲛宫。鹤移高树惊生客，月起前山忆病翁。此夜老龙曾不寐，听君吟咏水声中。
酬欧阳三一较先府君遗草见寄
作者：王邦畿
朝代：清
体裁：五言律诗

片云留雨色，夜半作江声。文定当年价，书传后世名。庭闻诗礼训，交见死生情。寂寞对明烛，悄然风暗生。
采茶歌
作者：王邦畿
朝代：清
体裁：古风

南山有田不种桑，南山有地不种羊，南山有女不缝裳。女儿七岁学采茶，采茶换得金虾蟆。虾蟆趯趯背光湿，飞作金钗鬓边立。大姑小姑相欢呼，提筐戴笠日未晡。春风冉冉吹百草，今朝不采明朝老。蚕女贤，茶女贤，火云生火烧目前。解得目前渴，南山山雨来屋角。
采薪
作者：王邦畿
朝代：清
体裁：五言律诗

采薪薪已尽，采采复忉忉。去叶防伤干，留山却惜毛。微微青霭远，濯濯白云高。自笑斜阳里，飘摇笠影劳。
重游冈州有怀
作者：王邦畿
朝代：清
体裁：七言律诗

葭菼苍苍客思催，江门流水重徘徊。寒潮日暮雁初落，野岸秋深人又来。两度黄花淹旅梦，半山明月独登台。劳劳沧海云踪远，夜听孤城画角哀。
金陵书事
作者：王邦畿
朝代：清
体裁：七言绝句

绣帘春色酒旗风，堤上桃花对面红。歌拍满楼人满月，不知青草六朝中。
金陵怀古
作者：王邦畿
朝代：清
体裁：七言律诗

王气升沉想象中，蚤潮云白暮潮红。楼台六代归荒草，礼乐先皇出故宫。未信长淮终不返，有时明月自当空。行人南向诸陵近，潦水那堪荐晚风。
钟鼓岩
作者：王邦畿
朝代：清
体裁：七言律诗

环海风生古渡晴，孤舟霜落野烟轻。危桥忽引空岩路，复涧徐闻流水声。虚室昼昏山乳湿，寒潭潮长石床平。晨钟为警蛟龙宅，报到天门旭日生。
铁冠图
作者：王邦畿
朝代：清
体裁：七言绝句

国破家亡泪未乾，铁冠图演可谁看。杜鹃声在前山树，细雨如丝春气寒。
閒居
作者：王邦畿
朝代：清

古树依山麓，芳华缀翠藤。夕阳当晚眺，春色在晨兴。幽独清于水，头颅野似僧。忽闻孤鹤唳，声出白云层。登眺有閒身，江山喜报春。晓云多胜事，晴日是佳辰。惠杖铭朋义，肩舆倩仆仁。更须乘日蚤，前去访诗人。甘分无他想，安心草泽间。暮云多过水，晴鸟不归山。五福惟求寿，千金只买閒。友人相劝勉，呼吸守玄关。地卑山气湿，海阔夏云生。橘柚皆垂实，芰荷渐有名。恣行蒲履便，宜暑葛衣轻。犹爱无惊怖，亲人稚鸟鸣。中岁閒难得，晴天兴可乘。引怀云几片，扶倦酒三升。斋日寻山菜，明时摘水菱。人生贵行乐，不敢羡名称。野情虚占地，懒性实由天。经夏少出户，新凉多爱眠。夕阳斜带雨，衰柳动鸣蝉。近得居心法，南华第一篇。园荒露正浓，人绝往来踪。甘蔗除秋热，新梨可晚供。草间鸣蟋蟀，江上落芙蓉。渐觉无忙事，生涯好是慵。开林收落叶，扫石好焚香。鸿雁鸣山背，鸬鹚立海傍。地虚秋渐白，禾实日初黄。犹幸同心友，相逢鬓未霜。閒亭聊一望，远讯隔松杉。寡悔身将隐，逢人口欲缄。云踪风自北，山影日行南。拟著梅花处，依崖结一庵。苟且安居止，依林屋一间。竹镫寒有燄，松径夜无关。身贱神明贵，家贫梦寐閒。明朝践朋约，策杖过前山。草堂自高坐，观世若为情。林鸟无休语，溪潮有歇声。性灵初自适，习气未能清。暂且忘思虑，焚香礼佛名。
閒居·其一
作者：王邦畿
朝代：清
体裁：五言律诗

古树依山麓，芳华缀翠藤。夕阳当晚眺，春色在晨兴。幽独清于水，头颅野似僧。忽闻孤鹤唳，声出白云层。
閒居·其七
作者：王邦畿
朝代：清
体裁：五言律诗

园荒露正浓，人绝往来踪。甘蔗除秋热，新梨可晚供。草间鸣蟋蟀，江上落芙蓉。渐觉无忙事，生涯好是慵。
閒居·其三
作者：王邦畿
朝代：清
体裁：五言律诗

甘分无他想，安心草泽间。暮云多过水，晴鸟不归山。五福惟求寿，千金只买閒。友人相劝勉，呼吸守玄关。
閒居·其九
作者：王邦畿
朝代：清
体裁：五言律诗

閒亭聊一望，远讯隔松杉。寡悔身将隐，逢人口欲缄。云踪风自北，山影日行南。拟著梅花处，依崖结一庵。
閒居·其二
作者：王邦畿
朝代：清
体裁：五言律诗

登眺有閒身，江山喜报春。晓云多胜事，晴日是佳辰。惠杖铭朋义，肩舆倩仆仁。更须乘日蚤，前去访诗人。
閒居·其五
作者：王邦畿
朝代：清
体裁：五言律诗

中岁閒难得，晴天兴可乘。引怀云几片，扶倦酒三升。斋日寻山菜，明时摘水菱。人生贵行乐，不敢羡名称。
閒居·其八
作者：王邦畿
朝代：清
体裁：五言律诗

开林收落叶，扫石好焚香。鸿雁鸣山背，鸬鹚立海傍。地虚秋渐白，禾实日初黄。犹幸同心友，相逢鬓未霜。
閒居·其六
作者：王邦畿
朝代：清
体裁：五言律诗

野情虚占地，懒性实由天。经夏少出户，新凉多爱眠。夕阳斜带雨，衰柳动鸣蝉。近得居心法，南华第一篇。
閒居·其十
作者：王邦畿
朝代：清
体裁：五言律诗

苟且安居止，依林屋一间。竹镫寒有燄，松径夜无关。身贱神明贵，家贫梦寐閒。明朝践朋约，策杖过前山。
閒居·其十一
作者：王邦畿
朝代：清
体裁：五言律诗

草堂自高坐，观世若为情。林鸟无休语，溪潮有歇声。性灵初自适，习气未能清。暂且忘思虑，焚香礼佛名。
閒居·其四
作者：王邦畿
朝代：清
体裁：五言律诗

地卑山气湿，海阔夏云生。橘柚皆垂实，芰荷渐有名。恣行蒲履便，宜暑葛衣轻。犹爱无惊怖，亲人稚鸟鸣。
问梁同庵居士病
作者：王邦畿
朝代：清
体裁：七言律诗

兰生涧底当承露，竹长阶前便近云。斯道何人堪共语，半生老我始逢君。高楼明月秋初上，古寺疏钟夜未分。料得此来应有意，碧山流水岂离群。
闺情
作者：王邦畿
朝代：清

绣户轻烟柳叶遮，长堤隔水日西斜。年年空种当归草，白马何曾解到家。红日低沉复上天，月光破缺又生圆。如何一去无消息，惟见楼头柳树烟。日出东方花满枝，繁忧如草暗生时。洛阳城下多灵卜，断得归期意亦疑。
闺情·其一
作者：王邦畿
朝代：清
体裁：七言绝句

绣户轻烟柳叶遮，长堤隔水日西斜。年年空种当归草，白马何曾解到家。
闺情·其三
作者：王邦畿
朝代：清
体裁：七言绝句

日出东方花满枝，繁忧如草暗生时。洛阳城下多灵卜，断得归期意亦疑。
闺情·其二
作者：王邦畿
朝代：清
体裁：七言绝句

红日低沉复上天，月光破缺又生圆。如何一去无消息，惟见楼头柳树烟。
闻雁
作者：王邦畿
朝代：清
体裁：七言律诗

长空嘹亮两三声，已遍西风百里城。嗟尔避人非避世，是谁同听不同情。衣冠择地皆南向，关塞寥天杳北征。惆怅不传苏武信，残灯剔尽梦难成。
陪陶使君暨诸公游海幢寺拟呈空和尚
作者：王邦畿
朝代：清
体裁：五言律诗

地势趋江出，天风接海回。林栖真性命，潮长幻楼台。万象呈心印，群公作赋才。几时开白社，陶令复能来。
隋宫
作者：王邦畿
朝代：清
体裁：七言律诗

隋家往事重徘徊，鹤影多从此地来。文帝未崩炀帝立，杨花初盛李花开。黄昏旧观归新月，白日荒塘应薄雷。玉玺似疑难再得，不妨歌舞后人哀。
随诸公侍食方丈
作者：王邦畿
朝代：清
体裁：五言律诗

山叶乾残腊，溪潮歇暮烟。法王念寒夜，赐食明灯前。洗钵石桥下，风炉竹院边。寻常今夕意，容易世人传。
集海幢酬张青雕舍人
作者：王邦畿
朝代：清
体裁：七言律诗

竹竿袅袅布翻翻，卤莽平冈草气繁。僻寺忽临天使贵，野人益信法王尊。近探地脉通全海，远爱山形露断垣。叨说南宗称极盛，南宗惟有此宗存。
集自公房
作者：王邦畿
朝代：清

菩提树北戒坛西，禅侣相依好并栖。苔藓喜幽沿地绿，芙蓉宜日与人齐。看将劫火归鳌背，觅得残碑剩马蹄。有月今宵圆未缺，竹篱新粉不妨题。粤台兵半移家去，虞苑僧多奉佛还。荒草久墟戎马地，茅堂新置两三间。门当朱殿明如火，屋背高城隐似山。俗客往来曾不厌，菊花开日有人閒。
集自公房·其一
作者：王邦畿
朝代：清
体裁：七言律诗

菩提树北戒坛西，禅侣相依好并栖。苔藓喜幽沿地绿，芙蓉宜日与人齐。看将劫火归鳌背，觅得残碑剩马蹄。有月今宵圆未缺，竹篱新粉不妨题。
集自公房·其二
作者：王邦畿
朝代：清
体裁：七言律诗

粤台兵半移家去，虞苑僧多奉佛还。荒草久墟戎马地，茅堂新置两三间。门当朱殿明如火，屋背高城隐似山。俗客往来曾不厌，菊花开日有人閒。
雨中书情
作者：王邦畿
朝代：清
体裁：五言律诗

凉风生薄暮，弱质适单衣。水菜英初长，山禽影未归。雨深群响乱，烟暝一灯微。为语园中叟，无劳更息机。
雨中喜马澹河过访
作者：王邦畿
朝代：清
体裁：五言律诗

忧时心气病，几日未能平。对雨止繁想，听鸿忆寄声。何期之子过，渐爱野烟轻。为写寒山色，疏林细雨情。
雨歇
作者：王邦畿
朝代：清
体裁：五言律诗

一雨歇平林，虚庭生夕阴。浅凉初适体，明月最宜心。野鹤安恬梦，山虫善苦吟。西峰有高士，契阔到于今。
雷峰寺
作者：王邦畿
朝代：清

望水幽情惬，逢山笑口开。悔将经岁别，喜及蚤春来。好鸟语高树，晴云照落梅。无烦修净土，是处迥无埃。劳生多可怜，于此得清缘。竹屋人心直，蒲团佛语圆。海潮鱼听法，松树鹤生天。相对此朝夕，禅心亦渺然。云林多逸兴，春色好登台。海气时疑雨，山形隐似雷。竹分閒地种，池拟向门开。日暮高松顶，西方一鸟回。古寺石桥边，桥边种木绵。三春花正发，一树火初然。欲问此何世，相看不记年。夕阳钟磐起，梵语出诸天。
雷峰寺·其一
作者：王邦畿
朝代：清
体裁：五言律诗

望水幽情惬，逢山笑口开。悔将经岁别，喜及蚤春来。好鸟语高树，晴云照落梅。无烦修净土，是处迥无埃。
雷峰寺·其三
作者：王邦畿
朝代：清
体裁：五言律诗

云林多逸兴，春色好登台。海气时疑雨，山形隐似雷。竹分閒地种，池拟向门开。日暮高松顶，西方一鸟回。
雷峰寺·其二
作者：王邦畿
朝代：清
体裁：五言律诗

劳生多可怜，于此得清缘。竹屋人心直，蒲团佛语圆。海潮鱼听法，松树鹤生天。相对此朝夕，禅心亦渺然。
雷峰寺·其四
作者：王邦畿
朝代：清

古寺石桥边，桥边种木绵。三春花正发，一树火初然。欲问此何世，相看不记年。夕阳钟磐起，梵语出诸天。
雷峰寺·其四
作者：王邦畿
朝代：清
体裁：五言律诗

古寺石桥边，桥边种木绵。三春花正发，一树火初然。欲问此何世，相看不记年。夕阳钟磬起，梵语出诸天。
雷峰道中口号自呈
作者：王邦畿
朝代：清
体裁：五言律诗

落日谁为侣，长途秖有君。远钟寒带雨，近水暮穿云。草坦潮平合，秧田路细分。一灯在林麓，归鹤已声闻。
鞦韆词
作者：王邦畿
朝代：清
体裁：古风

美人平地飞上天，美人颜色光逾鲜。春风树杪生绿烟，直欲飞到明月边。颜色不可抑，胜心不可敌。持此青琅玕，赠之游八极。八极游人久立马，彩凤盘空不肯下。
题画呈梁观
作者：王邦畿
朝代：清
体裁：七言绝句

大暑当时局蹐居，故人持画索新书。溪边最爱个亭子，置我其中便自如。
题画寄曾炜
作者：王邦畿
朝代：清
体裁：七言绝句

小春古木缀寒青，石涧无人霜露零。世事感怀生白发，迟君明月向孤亭。
题美人图
作者：王邦畿
朝代：清
体裁：七言绝句

閒情悯默坐方兴，懒臂斜申唤不应。恰似当年初会著，终宵无语只心承。
飓风歌
作者：王邦畿
朝代：清
体裁：古风

海上有风名飓风，飓风一作田野空。力能飞万斤之石板，忽而拔数亩之古榕。东西南北无定踪，左旋右转如飙龙。龙潜于海底，虎窜于山中。伏气屏息，不敢明聪。人言此风是怪风，主人急与借雷公。雷声起，飓风止。清还之天，宁还之地。雷公怒息而色喜，主人揖送河之涘。
高歌
作者：王邦畿
朝代：清
体裁：七言绝句

芙蓉红白间花开，水满溪头酒满杯。且莫高歌怨灵雨，恐惊山鬼向人来。
麻姑
作者：王邦畿
朝代：清
体裁：七言律诗

方才修炼便成仙，女伴过从上得天。皓齿叩声朝六六，碧桃载树岁千千。黄金药鼎流云气，白玉经坛照月圆。曾笑老人星自苦，中宵朝斗已多年。
黄竹岐投陈君宅宿
作者：王邦畿
朝代：清
体裁：五言律诗

行止何曾定，于兹忽访君。平田淹潦水，夕日苦行人。傍路松门近，临堂秋气新。夜深谈夙昔，涕泪欲沾巾。
黄舍人符升秩迁客部奉使册鄢陵王兼捧前任荣封诰命就道还里赋此送之
作者：王邦畿
朝代：清
体裁：七言律诗

青山相送草茸茸，二月桃花客路秾。家学相公敷教远，中兴天子赍恩醲。芝传西省泥初熟，桐拜南宫叶可封。惆怅倦游辞赋客，长杨春色听晨钟。
老至
作者：王邦采
朝代：清

种种胡为者，浪将衰白传。睡情秋夜薄，灵气道书甄。茗煮辞柯叶，琴调胶柱弦。驰晖宛飞电，长此自推迁。
题金粟山房
作者：王邦采
朝代：清

平居爱幽僻，入夜静较可。扫叶煮新茶，回风落残果。披襟对山月，隔林见村火。坐久不闻喧，禅关白云锁。
赠友人
作者：王郊
朝代：清

庭梧暂寄一枝轻，剧饮休歌戴笠行。人事到头同水月，世情满眼只簪缨。花开谁料能为蜜，絮落何堪又作萍。缑岭吹笙音未远，好偕安叟话蓬瀛。
梦乘舟访谢玉山阻风而还
作者：王郢玉
朝代：清

叹息经年别，音书无自通。梦回孤枕月，心折一帆风。积雪寒山外，哀猿永夜中。萍踪何处定，徙倚望飞鸿。
七夕悼姊
作者：王采薇
朝代：清

奠果穿针听曲街，瘦林斜月闇虚斋。愁年不共生年短，死日方知别日佳。风烛作花摇怨影，露萤随泪堕孤怀。故床针盒飘零在，望有吟魂到玉阶。
三月三日
作者：王采薇
朝代：清
体裁：七言律诗

绿杨楼角带栖鸦，欹枕炉声正忆家。吹梦夜风先到树，弄愁寒雨不妨花。虫依香影垂帘网，蛾怯晨光堕帐纱。我已离愁懒春禊，径泥何处又鸣车。
三月三日
作者：王采薇
朝代：清

绿杨楼角带栖鸦，欹枕炉声正忆家。吹梦夜风先到树，弄愁寒雨不妨花。虫依香影垂帘网，蛾怯晨光堕帐纱。我已离愁懒春褉，径泥何处又鸣车。
不眠
作者：王采薇
朝代：清

不眠虚静夜，忆别损清娱。月芒生镜匣，露颗杂帘珠。径坏转鲜叶，岩寒尚碧芜。息檐唯旅燕，映树有垂蛛。夜夜梅枝下，迎寒减病躯。
九月十四日舟由丹徒夜半与薇隐乘月登岸行三里作
作者：王采薇
朝代：清
体裁：五言律诗

幽行已三里，村落半摛扉。只鸟时依树，孤萤不上衣。月平人影小，潮定橹声稀。沿水星星火，归惊宿鹭飞。
九月十四日舟由丹徒夜半与薇隐乘月登岸行三里作
作者：王采薇
朝代：清

幽行已三里，村落半摛扉。只鸟时依树，孤萤不上衣。月高人影小，潮定橹声稀。沿水星星火，归惊宿鹭飞。
二月十七日柬薇隐
作者：王采薇
朝代：清

五日春阴不启关，封书始此整幽鬟。离愁作雾疑沉水，晓病如烟尽著山。泪里镜开花四照，梦馀帘动燕孤还。锦囊自续新吟满，何日凭栏与共删。
偶成
作者：王采薇
朝代：清

竹叶鸣纱牖，虫声杂锦梭。帘长镫燄小，山乱月明多。
兰芝曲
作者：王采薇
朝代：清

啼鬟垂云粉黄落，夜半严妆起幽阁。已分单栖似伯劳，剧怜薄命逢姑恶。红桐掩坟秋骨灰，阿母泪落心当回。莫随怨魄填波去，合化幽魂促织来。
冬坐曲
作者：王采薇
朝代：清

曲琼押幔香丝起，酒波微皴夜及子。花蟫心朽不得仙，粉蜕空僵碎黄里。风棂胧胧通月泽，屏外鸟啼瘦林直。已罢怀人更忆亲，冰红泪落兰膏碧。
初春
作者：王采薇
朝代：清

晓镜慵梳饰，幽窗梦破迟。梅梁波反影，芸帙曙通曦。花逐调琴指，莺随入镜枝。十分春欲去，惆怅未成诗。
前楼
作者：王采薇
朝代：清

前楼交树檐柯遍，后户穿窗月轮见。楼空贮愁愁不升，飞露著镜如吹镫。长天无鸿断来信，自祷夜风吹梦近。一夕参差隔院声，梨花飞白春人鬓。
半岭和薇隐韵
作者：王采薇
朝代：清

半岭幽居好，疏谈向夜分。剑明疑有月，香细欲生云。新酝皆松术，清娱有典坟。湘帘池上动，苦露湿行裙。
华清曲
作者：王采薇
朝代：清

玉鱼如冰冷犀齿，雪色灵禽作仙使。石扇龙镮守别魂，不似蟾宫敞千里。蓬莱山高无落虹，钗盒夜泣翡裯空。雨零石磴荒夫草，网暗宫门缢女虫。
卧病
作者：王采薇
朝代：清

漠漠凝尘掩镜台，药烟如雾梦初回。扃鱼影里窥花尽，惊鹊林中觉月来。故里信疏抛旧翰，夜窗语冷见残杯。长卿亦有怀乡恨，百日青琴欲上苔。
句容斋舍
作者：王采薇
朝代：清

山莺破晓第一声，绿萝雨落如珠缨。连松犹合夜泉响，残月不避晨光明。晨光胧胧逗深幕，开户持书候空鹤。零云一片吹不开，却挂碧潭潭上阁。
向夜
作者：王采薇
朝代：清

树影入清汉，蝉声动小楼。凭阑弄清笛，微月在钗头。
哭姊
作者：王采薇
朝代：清

断甲遗琴委故床，思君独旦不成装。花边风起肩谁拥，月里烟销影更凉。残墨尚明笺上泪，馀膏空落枕前香。翠屏一角栖歌哭，秖恐猿闻也断肠。
回文
作者：王采薇
朝代：清

壁上虫笺旧，炉香近帐纱。石幽和瑟冷，衣薄引衾加。隔院过蜂蝶，分窗对竹花。席长横帙乱，帘侧挂枝斜。客思愁来晚，林空满立鸦。
复与季逑夜起视月同作
作者：王采薇
朝代：清

虚扉浃宵开，凉镫照幽素。肃肃鸦不翻，团团云稍去。蛩底闻行泉，箐黑辨浮露。外役于此捐，中疴自兹悆。循阶桂华歇，交户瓜蔓吐。徒乖有怀衷，未协长往趣。亦有同心人，斯情积难诉。
夏行曲
作者：王采薇
朝代：清

白波叠玉荷如钱，绡户织月疑空烟。青虫挑鬟受花露，丹鸟入幕栖芸编。疏桐垂阴下苔井，雨去新蝉一声警。兰堂夜静还独开，小玉眠凉抱枝影。
寄季逑
作者：王采薇
朝代：清

嫩寒帏幕雨廉纤，衾上春衫逼曙添。试束晨妆拓幽阁，小红齐见破梅尖。
寄季逑时客和州
作者：王采薇
朝代：清

空院题诗对碧莎，华年作别叹蹉跎。梦馀捲帐人疑在，书去寻愁语转多。晓岫入云飞断雁，夜镫照雨落残蛾。空江无复怜才客，此夕租船忆啸歌。
寄父
作者：王采薇
朝代：清

疏镫残雨计宵程，贫日偏伤远别情。薄宦十年徒三黜，衰颜千里更孤征。饥犹励学怜诸弟，弱未酬恩厌此生。一夜趋庭梦言笑，晓窗垂泪听春莺。
寄薇隐次韵
作者：王采薇
朝代：清

春牖对芳林，朝阳上绮衾。户低交叶暗，径小受花深。金错循离恨，瑶珰镇别心。欲谙芳草路，因梦寄新唫。
寒食吟
作者：王采薇
朝代：清

花枝扬扬柳宛宛，不动陂塘水芹短。破冢孤梅掩骨深，败墙小蝶寻魂远。红鲜绿稚随春夭，咽咽蜀禽飞不高。纸钱挂树雨淋尽，满地暝烟开鬼桃。
山中作
作者：王采薇
朝代：清

夜松何濛濛，月小飞不起。知有抱瑟人，垂光碧帘底。露气明曲岩，花光照虚夜。一片白云声，飞泉隔烟泻。
山中忆吴如霞姊
作者：王采薇
朝代：清

帷镫照宵衾，涧水闻夜室。天静远烟摇，华云度流月。幽栖亦心好，思子方首疾。忆昨寄远书，凄凄泪盈帙。生愁一何滋，少乐从是毕。虚房想清宴，蛾响落清瑟。何由寄新吟，慰我中似结。
山夕
作者：王采薇
朝代：清

将暝室生白，松花满石阑。碧潭琴影瘦，黄叶客衣单。网露迷兰径，茶烟惹竹竿。琼枝空忆梦，挑饭不能餐。
山夕
作者：王采薇
朝代：清

碧帘不卷映风萝，十日清愁独抱疴。寒浦带星垂似露，夜风吹月动如波。入楼叶趁人踪断，隔户梅疑梦影过。莫更砧声近空院，女媭宿草遍坟科。
山夕
作者：王采薇
朝代：清
体裁：七言律诗

碧帘不卷映风萝，十日清愁独抱疴。寒浦带星垂似露，夜风吹月动如波。入楼叶趁人踪断，隔户梅疑梦影过。莫更砧声近空院，女�宿草遍坟科。
山夕
作者：王采薇
朝代：清

草虫门径远，一路入溪烟。月满无人地，钟残有雁天。心孤闻动竹，衣冷近流泉。欲觅乡关梦，楼空独上眠。
山斋病起忆亡姊
作者：王采薇
朝代：清

涧响当宵定，岚光入户深。馀云泛幽石，碎露满疏林。竹院弹棋断，松房沸药闻。重泉埋玉客，谁识正思君。
山空
作者：王采薇
朝代：清

山空收夜气，墟上露千星。岭月流尘几，窗风乱道经。鹤随云到户，虫与叶栖亭。是夕怀萧史，幽行遍绿汀。
幻梦
作者：王采薇
朝代：清

几叠春山路，谁分碧扇开。露光生竹石，云气杂楼台。鹤度凉潭去，钟穿薄雾来。微茫天水阔，我梦正寻梅。
幽梦
作者：王采薇
朝代：清

幽梦随云细细生，阑干经雨入流萤。夜堂独自花迷影，碧汉风吹雁出城。
归宁后寻亡姊故居
作者：王采薇
朝代：清

痛定犹开镜，啼多不整妆。红苔黯空壁，飞电夜明房。
得薇隐从金陵寄一书
作者：王采薇
朝代：清

尺幅吟笺照泪眸，半窗斜日梦孤舟。愁如天远还窥帐，病与云亲不下楼。湿翠雨收侵砚匣，落红风飐上帘钩。青山到处应相忆，除是征人醉里游。
忆别和薇隐
作者：王采薇
朝代：清

阁中羁客泪盈醪，湖上征人草染袍。小树雨寒蜂去静，乱花风压燕衔高。几年叹逝閒清笛，百日伤离阁彩毫。波影连天柳迷路，幽行惟有梦魂劳。
悼姊
作者：王采薇
朝代：清

残夜一禽惊，镫幽梦转明。把书寻泪色，掩幔想衣声。微病花全发，深眠月暗行。蜀弦尘里断，已任指尖生。
早起忆弟妇
作者：王采薇
朝代：清

日华生曲沼，昨梦去东轩。露雨出深草，禽花杂一园。妆馀唯拂卷，绣里更看山。萱叶如长带，蘋英似小钿。何时话离恨，双笑北堂前。
昆灵曲
作者：王采薇
朝代：清

宫槐昽昽向清曙，蠹粉梁空燕无主。玉芪不动踏堂尘，帘底菱花学眉语。蝉丝细帐虫织成，秋簟夜碧啼潜英。翻翻小蝶随裙幅，迹迹衰梧作履声。
昆灵曲
作者：王采薇
朝代：清
体裁：古风

宫槐昽昽向清曙，蠹粉梁空燕无主。玉�不动踏堂尘，帘底菱花学眉语。蝉丝细帐虫织成，秋簟夜碧啼潜英。翻翻小蝶随裙幅，迹迹衰梧作履声。
春夕
作者：王采薇
朝代：清

已罢雠书怨夕遥，更闻疏竹度邻箫。灵珑鸟语惊帘押，寂寞香丝绕画绡。一院露光团作雨，四山花影下如潮。伤离不为何郎句，病久东阳自损腰。
春暝曲
作者：王采薇
朝代：清

青杨分鬟下抛地，暝色春空绿膏腻。怨土成云葬玉京，虚帘燕落相思泪。檐铃细语春眠回，扑树晚蜂娇不归。园扉斜开石泉冷，笛韵吹愁出苔井。黄月如星惨一钩，杏花楼暗藏人影。
春眠曲
作者：王采薇
朝代：清
体裁：古风

篁梢压户帘纹细，空色湖光著山腻。莺眠树杪弄垂丝，蝶上花须醉芳气。琉璃隔香香暗流，薇帐梦醒闻轻钩。空阑尽日无人影，日炙落红蔫不收。
春眠曲
作者：王采薇
朝代：清

篁梢压户帘纹细，空色湖光著山腻。莺眠树杪弄垂丝，蝶上花须醉芳气。琉璃隔香香暗流，薇帐梦醒闻轻钩。空阑尽昼无人影，日炙落红蔫不收。
晓步
作者：王采薇
朝代：清

晓色凝不来，鸦啼去何许。茶烟生溟濛，孤桃索人语。幽亭无人拓窗遍，一桁碧山低未见。日气如烟聚水心，雨光满地流花片。
晓起效徐陵体
作者：王采薇
朝代：清

春镜动春烟，春林绿半天。帘低压枝卷，窗迥对禽眠。书帐蝇弹纸，琴床风触弦。辞衾惜香在，扫径待花蔫。研墨污罗袖，看鱼落翠钿。谁云厌长日，终是惜驰年。
晚立
作者：王采薇
朝代：清

旋整罗衣候月斜，萧然人影出晴纱。烟中紫燕相思语，霜里红蕖独自花。住久小楼因对岭，断来清梦又无家。曲阑幽话何时展，一笛西风万树遮。
曲渚
作者：王采薇
朝代：清

曲渚斜生白，疏星动欲昏。四更桃叶影，一缕杜鹃魂。断雨还零砌，虚帘自打门。萧萧庭竹短，都作泪花痕。
有感
作者：王采薇
朝代：清

不见画钗处，惊看过月痕。帘斜生鸟影，屏小贴花魂。凤瑟埋尘冷，鲛绡湿泪温。石床苔掩鬓，黄蝶欲栖门。
有感
作者：王采薇
朝代：清

名香一缕当帘出，故札千函向日开。入梦已迷前度草，返魂惟有去年梅。
望夫石
作者：王采薇
朝代：清

妾颜初如花，妾心已如石。定情双妍姿，不忍君归见衰色。妾颜当彫心不移，妾身亦化君始知。冰为肌，草为鬓，山头无人寄君信。妾意浅，君心深，恐君复化填海禽。冤禽来衔石方动，不作巫云入君梦。
木兰词
作者：王采薇
朝代：清

生男勿喜欢，生女勿悲酸。女生当县弧，女足亦莫双行缠。不见木兰女，代爹征可汗。出门望行尘，日色青漫漫。顾笑诸少年，泣行何汍澜。流尘凝双眉，飞露缀两肩。闺中何能贵，不及铁衣锦鞯黄金鞍。闺中何能豪，不及衔霜度雪听风湍。蛇矛丈八气决前，精感白日昏沙烟。生还见天子，天子动色言。要金佩玉作纤步，绰约顾影惊千官。上堂拜父母，父母疑重看。开帘觅我故时镜，手脱长剑分双鬟。君不见东家女儿好颜色，朝贫穿针莫贫织。西家女儿衣盈箱，自矜嫁得金龟郎。男儿封侯妾何有，要取黄金自悬肘。
木兰词
作者：王采薇
朝代：清
体裁：古风

生男勿喜欢，生女勿悲酸。女生当县弧，女足亦莫双行缠。不见木兰女，代爹征可汗。出门望行尘，日色青漫漫。顾笑诸少年，泣行何汍澜。流尘凝双眉，飞露缀两肩。闺中何能贵，不及铁衣锦鞯黄金鞍。闺中何能豪，不及衔霜度雪听风湍。蛇矛丈八气决前，精感白日昏沙烟。生还见天子，天子动色言。要金佩玉作纤步，绰约顾影惊千官。上堂拜父母，父母疑重看。开帘觅我故时镜，手脱长剑分双鬟。君不见，东家女儿好颜色，朝贫穿针莫贫织。西家女儿衣盈箱，自矜嫁得金龟郎。男儿封侯妾何有，要取黄金自悬肘。
梦中作
作者：王采薇
朝代：清

欲暝疑将曙，凉春似早秋。青山独归处，花暗一层楼。
梦中作
作者：王采薇
朝代：清

草长兰弄影，莺语蝶飘魂。一亩凄凄水，斜阳却在门。
梦天
作者：王采薇
朝代：清

碧阑十二花无数，桂叶低笼若青雾。蕊宫谁遣别魂游，只有青禽送来去。波离扉薄不上关，对语月姊琼楼閒。银河珊珊泻声小，手弄白云天下晓。
梦游
作者：王采薇
朝代：清

一星迷濛远溪路，出碍荒烟入横雾。峡中泉气冷逾秋，峰底天光碧疑曙。仙凫飞空蜀江小，露雨香挑觉春早。琼楼贝阙摇灵珑，衣翠霞红各漂眇。流云为车鹤衔辔，心著游丝不堪系。断桥围水水压墙，双燕争魂堕空砌。
梦起
作者：王采薇
朝代：清

梦醒思家望翠微，幽苔染影上罗衣。寒天细竹人孤倚，斜日空檐燕对飞。碧岭叠来乡路断，玉梅枯尽旧颜非。夜堂疏磬疑禅寂，冷水閒云照合扉。
梦起
作者：王采薇
朝代：清
体裁：七言律诗

梦醒思家望翠微，幽苔染影上罗衣。寒天细竹人孤倚，斜日空檐燕对飞。碧岭叠来乡路断，玉梅枯尽旧魂非。夜堂疏磬疑禅寂，冷水閒云照合扉。
梦起步后园
作者：王采薇
朝代：清

兰香流一涧，桑烟染半岑。雨开残照影，花动小楼阴。蜂晚能喧梦，尘凝不上琴。何时识芳草，眠里定幽寻。
水宿
作者：王采薇
朝代：清

冥冥堤畔路，草草别时家。碧影沈湖月，红心上冢花。镫微还下雁，钟冷不惊鸦。薄醉和衣宿，扁舟入树斜。
池上书寄薇隐
作者：王采薇
朝代：清

日暝幽眠凉，流云涨岩曲。相思寄长风，动汝窗外竹。池头孤行薄罗冷，却忆把书双对茗。受露衰荷散叶香，临溪独鸟矜毛影。
燕燕于飞
作者：王采薇
朝代：清

流光何晖晖，晖晖乱春目。独燕衔愁来，悬飞镜池渌。池渌何多情，堂空复孤惊。羽丰离其窠，哺足辞所生。回身顾新侣，得食哀哀鸣。
病中忆归效简文卦名诗
作者：王采薇
朝代：清

雁小过楼迷，流云复满溪。萝蒙才上月，竹比已开扉。蜡照怜妆损，虫吟识梦离。旅魂宵不定，革带日仍移。病渐因霜痼，心恒似叶危。何时升画阁，言归妹把衣。
病卧得季逑诗
作者：王采薇
朝代：清

病减无三日，春归又隔年。能传闭关句，来破拥衾眠。落雨时连蒂，喧禽不出烟。开帘放香篆，应始觉晴天。
离居曲
作者：王采薇
朝代：清

露华网户参差光，碧筠粉薄如栖霜。凉堂下帘帘窣地，素手无分玉如意。燔膏作镫檐不红，夕抚绿绮空窗中。一声凉破楚天碧，去雁叫影思离鸿。南山点苔愁向晓，独客朣朣涉长道。楼前月浪卷衣来，梦里江声隔帷小。
秋夜不寐
作者：王采薇
朝代：清

独掩幽窗卧不成，香心冷死粟肌生。五更霜月欺镫影，一树风鸦续雁声。短草积烟归梦怯，长林挂叶晓魂轻。鞠阑半曲还扶病，水玉帘间看启明。
秋夜荅季逑
作者：王采薇
朝代：清
体裁：古风

金炉无香道书朽，隔枕秋声下残柳。琐窗眉敛愁寄笺，悬梦已入浮云边。蕉廊风多独吟处，落叶幽魂各来去。寒虫一夜啼渐低，露白星黄共争曙。
秋夜荅季逑
作者：王采薇
朝代：清

金炉无香道书朽，隔枕秋声下残柳。琐窗眉歛愁寄笺，悬梦已入浮云边。蕉廊风多独吟处，落叶幽魂各来去。寒虫一夜啼渐低，露白星黄共争曙。
秋望曲
作者：王采薇
朝代：清

花梢凝霜散寒蝶，檐角垂丝挂零叶。南溪别处渚连空，瘦绿愁山照波湿。细烟青锁雅尾长，淡日半入幽蟾黄。虚房未暝吹镫坐，露眼风踪吊曲廊。
秋胡曲
作者：王采薇
朝代：清

珂声珰珰踏春疾，立处兰风下林末。柔桑落臂弱不收，花颊流红射朝日。冰缣夜断不愿金，妾泪自堕因蓍簪。仓庚少妇能销妒，磐石男儿不镇心。
空室
作者：王采薇
朝代：清

蠹壁蛛丝掩绿琴，碧苔红叶拾遗簪。露寒花带啼痕长，月小帘围梦影深。条脱寸宽辞病臂，秋千伴远系春心。幽梅一树还窥户，似约幽人到绿岑。
空楼哭亡姊
作者：王采薇
朝代：清

绿槐影里露幽扉，寂寞楼头落照微。此地独来空绕树，几时别去更牵衣。风停虚幌神灵在，雨坏幽苔泪迹稀。谁语愁心向梁燕，故巢莫作一双飞。
答薇隐复次前韵
作者：王采薇
朝代：清

香雾斜横帐，衣绵重压衾。梦听啼鸟乱，愁与落花深。易尽千行札，难分一缕心。相如情若固，何用白头唫。
自君之出矣
作者：王采薇
朝代：清

自君之出矣，两瘦不相识。炯心如流丹，掬赠焉可得。
舟次
作者：王采薇
朝代：清

风斜舟近岸，竹外复芦中。树袅屏中绿，荷愁镜浦红。残霞犹眇莽，出月已空濛。莫惜横烟住，孤吟荅露虫。
蒋墅舟次和季逑下第有作
作者：王采薇
朝代：清

一夕霜花湿鬓青，湍声出渚棹初停。病中龙具和衣泣，愁里鱼箫带梦听。隔浦叶多飞似鸟，入林镫小远于星。从君湖海幽寻志，何日浮家去杳冥。
送春
作者：王采薇
朝代：清

如何送春处，不见有春归。落雨丝阑住，残花蝶斗飞。黄骊正漂荡，碧叶空参差。徒伤持桂酌，况复易裘衣。
醉花阴·和薇隐韵
作者：王采薇
朝代：清

嘹唳归鸿惊社后。旅馆乡心逗。梦入晓云飞，绿遍天涯，不认门前柳。露桃影里人非旧。春也应难久。风日又清明，独对残红，寂寞帘垂昼。
铜雀台
作者：王采薇
朝代：清

日莫碧空杳，望穷如有存。云痴想歌态，月转见床尘。草暗露凝迹，树斜烟曳魂。此中君不起，何许泣能闻。可惜分香女，都无殉没人。
雨夜
作者：王采薇
朝代：清

响急衣砧合，声沉漏箭随。黛痕侵故壁，香影聚重帷。碧簟眠伤骨，红镫病压眉。数株门外柳，苦伴暝禽垂。
霁行曲
作者：王采薇
朝代：清

幽窗无人竹枝重，晴色风林散雅梦。曲沼圆文上薄冰，差差晓日鱼吹动。黄编落枕愁独眠，下阶自惹花间烟。金蟾锁春不得住，已入暗户生苔钱。南云沈沈雁慵度，凤纸回文积筐蠹。已是春衫染泪来，乱红更见鹃啼处。
香草河舟晚
作者：王采薇
朝代：清

疏林无人叶飞影，暝渚归帆贴空冷。断岸泥多鸭爪痕，乱山钟到鸦巢顶。邻舟袅袅歌入烟，明月已让星悬天。来风吹衣恐仙去，白道还疑翠微路。
偕右星弟回楚晓发禹州却呈舅姑
作者：王采蘋
朝代：清

朔风吹空林，月黑天茫茫。羁怀迫残岁，望远魂飞扬。吾弟蓟北来，促我戒归装。艰难成一官，萧瑟馀妖孛摇寒芒。州城常戒严，军政迫不遑。安能顾儿女，言归慰高堂。烽燧幸暂休，豫楚同丰穰。念我白发亲，倚闾久相望。命我赋归宁，慈恩浃肝肠。去住难为心，万绪俄低昂。女子古有行，善全竟无方。中宵不成寐，揽衣盼晨光。举室送我行，相看意徬徨。忆昔初来时，夭桃花正芳。今日得归去，寡鹄悲何长。三十鬓已丝，顾影怜清孀。沧桑多积感，人事纷难量。哀哉生别离，两地同参商。何当联骨肉，聚首共一堂。再拜恋庭帏，涕下沾衣裳。君姑执我手，丁宁话难忘。水陆千里馀，关津限河梁。征途值隆冬，木落飞严霜。古驿生骤寒，周道多虎狼。朝晚宜自慎，小别原寻常。闻之益悲怆，欲答不能详。挥手强出门，惝恍若有亡。倏忽已三舍，轮蹄去何忙。草枯蔽原野，落日征尘黄。钓台渺何处，凝睇空神伤。
白荷花
作者：王采蘋
朝代：清

亭亭翠盖覆华池，独立谁怜绝世姿。一镜清波低照影，月明风静露凉时。
秋窗夜读
作者：王采蘋
朝代：清

斗室绝尘嚣，澹然清百虑。一卷读未终，暝色起庭树。焚膏用三馀，中馈毕群务。惜此良夜长，疏镫耿兰炷。明月静罗帷，流辉照简素。澄怀得微会，知新在温故。清幽庾信诗，绮丽相如赋。朗诵恍有神，流连得真趣。渐闻林鸟啼，疏帘透风露。
种菜
作者：王采蘋
朝代：清

蔓草盈中庭，荒秽不遑理。晨兴课老妪，辟径携耒耜，蕴除绝其根，萌蘖庶可止。隙地颇有馀，众芳惜已萎。园蔬随意栽，御冬谋蓄旨。翠甲喜渐肥，黄芽美无比。霜严能耐冷，雨过净如洗。亦有岁寒心，青青常不改。地僻无珍羞，官贫少俸米。佐我菽水欢，足以充簠簋。朱门餍粱肉，沟壑多冻馁。山陕犹用兵，茌苻苦难已。空留诸葛名，莫有奇人起。浮生丧乱馀，一饱亦已矣。国计难与谋，世事何足齿。抚兹学圃心，贤者亦乐此。毋辞灌溉劳，抱瓮时汲水。聊当秋花看，一碧亦堪喜。骚客去已遥，凭谁艺兰芷。
述哀
作者：王采蘋
朝代：清

改火感桑柘，倏焉已再期。松楸望难极，响象茫难追。招魂峡江头，甘醴盈尊罍。援琴不成声，万绪纷如丝。同气三五人，慰我毋自悲。我悲讵能已，恻恻中肠摧。俯察逝水流，仰瞰孤云飞。年命亦靡常，泉台会相随。灵旗渺何处，烈烈飘风来。一恸对几筵，旧事感历历。吾舅官均州，十载多政绩。棠阴俨然在，樵牧勤护惜。斯时况多故，剽掠纷盗贼。孚信能足兵，清野在坚壁。捍御何辛劳，昕宵忘寝食。催科拙甘任，逋赋日已积。空馀利济怀，宁免司牧责。改官赴信阳，捧檄嗟行役。能无折腰叹，感此暮景迫。引疾聊息肩，就养足怡悦。堂构喜克承，循良有贻则。武邑与蔡坡，弦诵同一辙。奈何爱日驰，五载去飘瞥。欢悰杳难追，兰寝断行迹。再歌《蓼莪》篇，呼吁亦何极。缅怀属纩时，死丧叠相继。舅老白盈颠，频年病惊悸。大药苦难求，骑箕竟长逝。叔也二竖侵，和缓费疗治。兀兀簿书间，食少形已瘁。一朝构闵凶，灭性难守戒。姑也体素羸，神伤益憔悴。抚兹杞妇悲，复洒西河泪。全归庶无憾，遗痛曷有既。嗟哉薄宦贫，棺衾未预置。斯时夏正中，炎热如火炽。瓦盘挹水多，葵扇招凉至。三日殓始成，惴惴胡敢懈。躄踊一号啕，惨惨日阴曀。天道其宁论，胡为酷如是。旅殡何苍凉，窀穸犹未安。期年议始定，众口徒纷然。厚薄本寸心，庶免悔吝愆。故乡千馀里，水陆多险艰。萧萧班马声，瑟瑟丹旐寒。护持赖手足，凡百皆周旋。奈何未克归，执绋随征鞍。百身安可赎，眺远空长叹。何当侍先茔，诛茅结一椽。瞻依傍松柏，享祀供蘋蘩。风尘正澒洞，双鬓惜已斑。丹砂竟何益，仙驭茫难攀。安得少伯舟，飘然五湖边。斯怀苦难遂，奋往无修翰。平原愁纵目，短碣埋荒烟。何时马鬣封，恩光被重泉。一为《蒿里》曲，援笔涕汍澜。宦游客中州，飘零馀八口。清风传奕世，囊橐无所有。官逋及私负，累累积如阜。典鬻易米薪，操持到井臼。幸有娣妇贤，艰难互相守。风雨何飘摇，谁与保户牖。苦居失昏旦，愦愦如中酒。刻木空肖形，英灵俨座右。遗物少奇珍，故衣杂佩玖。缄封未忍开，奚必竞分剖。岂无萋菲言，利害切肤受。信我皎日怀，中表谊尤厚。伯氏篆固陵，禄米分升斗。日给仅可敷，忧来独搔首。安贫本吾分，内省亦何咎。媚时宁有方，取舍忍无苟。生意何寥寥，微躯当速朽。
述哀·其一
作者：王采蘋
朝代：清

改火感桑柘，倏焉已再期。松楸望难极，响象茫难追。招魂峡江头，甘醴盈尊罍。援琴不成声，万绪纷如丝。同气三五人，慰我毋自悲。我悲讵能已，恻恻中肠摧。俯察逝水流，仰瞰孤云飞。年命亦靡常，泉台会相随。灵旗渺何处，烈烈飘风来。
述哀·其三
作者：王采蘋
朝代：清

缅怀属纩时，死丧叠相继。舅老白盈颠，频年病惊悸。大药苦难求，骑箕竟长逝。叔也二竖侵，和缓费疗治。兀兀簿书间，食少形已瘁。一朝构闵凶，灭性难守戒。姑也体素羸，神伤益憔悴。抚兹杞妇悲，复洒西河泪。全归庶无憾，遗痛曷有既。嗟哉薄宦贫，棺衾未预置。斯时夏正中，炎热如火炽。瓦盘挹水多，葵扇招凉至。三日殓始成，惴惴胡敢懈。躄踊一号啕，惨惨日阴曀。天道其宁论，胡为酷如是。
述哀·其二
作者：王采蘋
朝代：清

一恸对几筵，旧事感历历。吾舅官均州，十载多政绩。棠阴俨然在，樵牧勤护惜。斯时况多故，剽掠纷盗贼。孚信能足兵，清野在坚壁。捍御何辛劳，昕宵忘寝食。催科拙甘任，逋赋日已积。空馀利济怀，宁免司牧责。改官赴信阳，捧檄嗟行役。能无折腰叹，感此暮景迫。引疾聊息肩，就养足怡悦。堂构喜克承，循良有贻则。武邑与蔡坡，弦诵同一辙。奈何爱日驰，五载去飘瞥。欢悰杳难追，兰寝断行迹。再歌《蓼莪》篇，呼吁亦何极。
述哀·其四
作者：王采蘋
朝代：清

旅殡何苍凉，窀穸犹未安。期年议始定，众口徒纷然。厚薄本寸心，庶免悔吝愆。故乡千馀里，水陆多险艰。萧萧班马声，瑟瑟丹旐寒。护持赖手足，凡百皆周旋。奈何未克归，执绋随征鞍。百身安可赎，眺远空长叹。何当侍先茔，诛茅结一椽。瞻依傍松柏，享祀供蘋蘩。风尘正澒洞，双鬓惜已斑。丹砂竟何益，仙驭茫难攀。安得少伯舟，飘然五湖边。斯怀苦难遂，奋往无修翰。平原愁纵目，短碣埋荒烟。何时马鬣封，恩光被重泉。一为《蒿里》曲，援笔涕汍澜。宦游客中州，飘零馀八口。清风传奕世，囊橐无所有。官逋及私负，累累积如阜。典鬻易米薪，操持到井臼。幸有娣妇贤，艰难互相守。风雨何飘摇，谁与保户牖。苦居失昏旦，愦愦如中酒。刻木空肖形，英灵俨座右。遗物少奇珍，故衣杂佩玖。缄封未忍开，奚必竞分剖。岂无萋菲言，利害切肤受。信我皎日怀，中表谊尤厚。伯氏篆固陵，禄米分升斗。日给仅可敷，忧来独搔首。安贫本吾分，内省亦何咎。媚时宁有方，取舍忍无苟。生意何寥寥，微躯当速朽。
题婉紃从母师绿槐书屋诗稿
作者：王采蘋
朝代：清

清才亚班女，家学绍中郎。一卷五言诗，玉振谐笙簧。思亲赋蒿莪，忆弟梦池塘。澄怀鉴明月，清节含冰霜。人事慨变迁，抚时多感伤。义心激苦调，幽意凄金商。洞庭秋水深，木叶飞潇湘。灵妃鼓瑶瑟，天地皆苍凉。潜蜦跃神渊，孤凤栖幽篁。空山悄无人，日暮秋兰香。茅屋埋穷闾，所思在沧浪。灵珠俨盈握，尘壒随风扬。少小侍宣文，纱幔授篇章。所愧性庸愚，学步终茫茫。十年困墙面，师资未敢忘。缅怀列国风，二《南》何洋洋。蔚为风教始，千载流芬芳。后世何陵夷，日下江河长。浮华失明性，俗变嗟靡常。何当播希声，薄海休风彰。古来移国俗，匹妇有札梁。仰止望高山，顾影心徬徨。
秦楼月
作者：王采蘩
朝代：清

秋宵寂。画帘早挂如钩月。如钩月。似水明楼，一痕清澈。■■四壁吟萧瑟。■谁砧杵西风急。西风急。秋声何处，满阶桐叶。
舟中
作者：王金英
朝代：清

野阔水无际，拿音杂浩歌。天根沙岸接，树杪夕阳多。一雁来云外，双鸥立涧阿。扁舟经过处，岁月叹蹉跎。
被放后出都
作者：王金英
朝代：清

枕上南柯梦未成，满天落叶赋长征。亲朋共怅登程日，乡国先传下第名。萧瑟芦汀霜雁影，迢遥柳陌晚鸦情。可怜寒气深于水，独自垂鞭款段行。
挽张之洞联
作者：王金镕
朝代：清
体裁：联

学贯古今，才兼将相；名垂宇宙，气作山河。
蠡湖行
作者：王鉴
朝代：清
体裁：古风

山苍苍，水泱泱，湖天一钓青茫茫。云是范蠡扁舟之归路，湖田绿雨，两岸浸垂杨。千丝万丝蘸波面，年年逝水随流光。老渔醉不醒，醒起满船霜。霜风叫寒鹰，一字横吴江。沼吴人去鸥拍拍，天澹云闲几狂客。狂客大笑何为乎，夫差一醉亡其国。又复感慨贤豪闲，范蠡归来欲谋食。彼诚不必登西山而采蕨薇，亦奚不先严陵而坐磐石。噫嘻乎，千金或可谋，幼子亦可惜。积财不散天厌之，山亦欲崩海亦溢。我歌蠡湖行，声与秋云翔。秋云无定忽变灭，水底分明见湖月。
贺金锡龄五子同时入泮联
作者：王鉴心
朝代：清
体裁：联

驾窦氏燕山而上；开岭南泮水之奇。
定边杂咏
作者：王錞
朝代：清

紫塞推岩邑，乌延托宦游。星连西极迥，月寄北庭愁。万里沙飞雨，千山雪酿秋。非衔操割命，肯向此淹留。龙驭时巡远，民庐旧寝宫。青苔缘闼古，苍鼠穴阶空。笳静关山月，弓鸣草木风。庙谟能制远，宛马岁来东。西邑天戈指，军行万里强。阵云连地阔，塞草竟天长。逐队纷鹅鹳，迷途困骕骦。晚来亭鄣望，日落戍旗苍。
定边杂咏·其一
作者：王錞
朝代：清

紫塞推岩邑，乌延托宦游。星连西极迥，月寄北庭愁。万里沙飞雨，千山雪酿秋。非衔操割命，肯向此淹留。
定边杂咏·其三
作者：王錞
朝代：清

西邑天戈指，军行万里强。阵云连地阔，塞草竟天长。逐队纷鹅鹳，迷途困骕骦。晚来亭鄣望，日落戍旗苍。
定边杂咏·其二
作者：王錞
朝代：清

龙驭时巡远，民庐旧寝宫。青苔缘闼古，苍鼠穴阶空。笳静关山月，弓鸣草木风。庙谟能制远，宛马岁来东。
绥远城遇雨
作者：王錞
朝代：清

雄城屹立壮三边，山势崚嶒雨势连。隔岭旃裘千帐雪，守陴熊虎万家烟。沙滩雁落风头猛，碛外虹垂日脚穿。归骑平冲波浩淼，障泥不惜疾加鞭。
过峡石
作者：王錞
朝代：清

群山相凑窄，石径上千盘。人入烟霞里，车行剑戟端。殽尸留昔耻，陵雨至今寒。未暇谈秦帅，心惊度险难。
塞上曲
作者：王鑨
朝代：清

雪冻云埋路未经，乌兰新战血痕腥。春深牧马蓬根断，大夏河边草不青。
夕阳
作者：王鑨
朝代：清

夕阳衰草伴寒丘，老树阴风吹敝裘。月落孤城残角暮，钟鸣旅馆夜心秋。独怜处世才无用，翻恨经年战未休。剩有东都闲故旧，同携鲁酒上高楼。
西郊
作者：王鑨
朝代：清

霜落松杉劲，场空黍稷收。回云余暮雨，古大畏寒秋。寂寂村烟断，荒荒野水流。兵戈身已老，忍泪向旄丘。
帏幄联
作者：王鑫
朝代：清
体裁：联

士可杀不可辱；兵贵精岂贵多。
登燕子矶
作者：王钜
朝代：清

绝壑乱烟树，双崖激奔流。夕阳半天影，孤艇大江秋。南渡不复忆，西风人自愁。长吟下山去，万响落松楸。
常理斋先生爱吟草兼殉节本末
作者：王钟健
朝代：清

古有壮士辽海东，悲歌慷慨意态同。常侯儒雅气融融，复能仗节全其忠。伊昔射策捷南宫，铨推为吏尹西充。百废俱举两庙崇，弟子廪给从其丰。三校礼闱明且公，侯能文事兼武功。金川两部走弯弓，檄侯给饷来军中。降酋叛袭乌巢空，侯独手刃横相攻。昔岭之树血染红，浣花敕祀何其隆。我怀侯兮意忡忡，有子能贤卜令终。侯诗一卷寄邮筒，令我读之若发蒙。有时觅句必求工，逸兴遄飞思无穷。轻如素绢临秋风，嫩如冰盘行脆菘。矫如龙虎绕苍穹，幽如清夜响壶铜。倏忽电掣万丈虹，光芒直上淩崆峒。又如赴敌之兵戎，三千铁甲引青骢。鸿文经世岂雕虫，忠诚脉脉潜已通，丈夫立志谁许同。
挽张之洞联
作者：王钟正
朝代：清
体裁：联

为相兼为将，相能救世，将能安边，何期大海星沉，顿失萧曹贤宰辅；有子亦有孙，子已登科，孙已拔萃，惟望德门日盛，敬承姚宋旧家风。
三间房
作者：王钧
朝代：清

万仞才过岭，三间又见村。林峦藏板屋，鸡犬散柴门。山势迎人立，溪声战石喧。仆夫嗟况瘁，日暮且停辕。
春柳
作者：王钧
朝代：清

含烟摇曳水西头，青眼才开惯惹愁。别恨丝丝消不得，断肠人倚夕阳楼。
砧声
作者：王钧
朝代：清

何事惊残梦，寒砧处处悲。孤村霜落后，深院月明时。响细疑无力，声停若有思。可怜凄楚调，不遣玉关知。
岭南秋色
作者：王钺
朝代：清
体裁：七言律诗

秋来不复见黄叶，但见野云漠漠生。花气中人如二月，鸟声依树欲三更。新禾瘴发微寒起，广莫风轻潦水平。若向山城高处望，羁人何事不关情。
送洪区邱先生教谕长清
作者：王钺
朝代：清
体裁：七言律诗

白发焉能逐队行，一官独冷称长清。遗民自识康成草，博士家传伏氏经。瘦马骨高疲远道，古槐根出枕荒城。应怜到日多幽赏，松桂高风苜蓿羹。
史梦兰继室田太夫人九十大寿
作者：王铁珊
朝代：清
体裁：联

菊酒称觞，贵寿无极；莱衣合舞，美意延年。
和哭盦诗
作者：王铁珊
朝代：清

匹马长城见窟泉，上都宫阙夕烽边。穹窿远下诸陵拜，转战谁容一剑前。不有艰危多难日，岂看社稷中兴年。风尘逆旅鸢肩客，回首关门已泫然。才名海内更无兄，漫汗当年谒太清。閒道旧悲经丧乱，新亭还见泣公卿。黄尘夕警甘泉火，白帽云屯左辅兵。仓猝东山安石去，可令回首计苍生。铁砚冰镕汎墨花，南山夜雨走雷车。深怜范老胸盈甲，尽道温生手惯叉。鹿野呦呦春唤侣，鱼歌浩浩客无家。悬知衡岳云开处，一叶轻舟渡赤沙。
和哭盦诗·其一
作者：王铁珊
朝代：清

匹马长城见窟泉，上都宫阙夕烽边。穹窿远下诸陵拜，转战谁容一剑前。不有艰危多难日，岂看社稷中兴年。风尘逆旅鸢肩客，回首关门已泫然。
和哭盦诗·其三
作者：王铁珊
朝代：清

铁砚冰镕汎墨花，南山夜雨走雷车。深怜范老胸盈甲，尽道温生手惯叉。鹿野呦呦春唤侣，鱼歌浩浩客无家。悬知衡岳云开处，一叶轻舟渡赤沙。
和哭盦诗·其二
作者：王铁珊
朝代：清

才名海内更无兄，漫汗当年谒太清。閒道旧悲经丧乱，新亭还见泣公卿。黄尘夕警甘泉火，白帽云屯左辅兵。仓猝东山安石去，可令回首计苍生。
和檗坞四丈杂感诗
作者：王铁珊
朝代：清

士风燕赵惯悲歌，南市楼台数广和。十日大酺频际会，两都旧赋苦研磨。金牛雪塞朝窥牧，石马天池夜涉波。见说蒿宫亲撤乐，简兮贤者意如何。撒手扶馀万马回，汉兵歌啸走飞灰。可应幕北诛苏建，终见川西赏妙才。九庙神灵园寝固，百州琛贡简书来。重乔介驷君休问，渝水孤军事亦哀。海东关白本无名，沈石天教拔汉旌。浪语似闻陶李子，大星更落武昌城。苍黄榆荚飞春雨，赤白花园筑帝京。稽首湘川老渔父，刺船须我踏莎行。天上群仙紫玉衫，芥山昼纳石岩岩。晋家族阀无敦应，亳社衣冠尽陟咸。怪犬穴潜知牧贵，灵蛇池报为恩衔。岱舆北极重浮出，清浅蓬莱急举帆。忧天一泪直滂沱，寂寂中原独枕戈。恣眄重溟故如此，试开函谷敢谁何。陶轮世界归高掌，霓舞灵仙醉大罗。万里身行但有哭，商山莫唱《紫芝歌》。
和檗坞四丈杂感诗·其一
作者：王铁珊
朝代：清

士风燕赵惯悲歌，南市楼台数广和。十日大酺频际会，两都旧赋苦研磨。金牛雪塞朝窥牧，石马天池夜涉波。见说蒿宫亲撤乐，简兮贤者意如何。
和檗坞四丈杂感诗·其三
作者：王铁珊
朝代：清

海东关白本无名，沈石天教拔汉旌。浪语似闻陶李子，大星更落武昌城。苍黄榆荚飞春雨，赤白花园筑帝京。稽首湘川老渔父，刺船须我踏莎行。
和檗坞四丈杂感诗·其二
作者：王铁珊
朝代：清

撒手扶馀万马回，汉兵歌啸走飞灰。可应幕北诛苏建，终见川西赏妙才。九庙神灵园寝固，百州琛贡简书来。重乔介驷君休问，渝水孤军事亦哀。
和檗坞四丈杂感诗·其五
作者：王铁珊
朝代：清

忧天一泪直滂沱，寂寂中原独枕戈。恣眄重溟故如此，试开函谷敢谁何。陶轮世界归高掌，霓舞灵仙醉大罗。万里身行但有哭，商山莫唱《紫芝歌》。
和檗坞四丈杂感诗·其四
作者：王铁珊
朝代：清

天上群仙紫玉衫，芥山昼纳石岩岩。晋家族阀无敦应，亳社衣冠尽陟咸。怪犬穴潜知牧贵，灵蛇池报为恩衔。岱舆北极重浮出，清浅蓬莱急举帆。
登高作
作者：王铁珊
朝代：清

叶叶罗云结翠帷，梵天花雨照秋晖。登高悔是重阳日，千里燕山一雁飞。
与昆山三弟鑨
作者：王铎
朝代：清
体裁：七言律诗

河边垂柳正依依，念子娄江心欲飞。年老弟兄难久别，田间庐舍好同归。人随蛮土乡音变，路过神堤巩树齐。酿秫须谋日日醉，乾坤何物换渔矶。
往会亭
作者：王铎
朝代：清
体裁：七言绝句

篱落萧条野屋贫，荒凉冷日起风尘。如何树树秾花发，三月城边不见春。
故园
作者：王铎
朝代：清
体裁：七言律诗

转眼天寒气不齐，归心安敢说羁栖。故园墙北开梅蕊，几日河南罢鼓鼙。邙岭扑天余石马，巩云裹雪暗龙溪。新兵闻道三秦胜，次第兴师扫蒺藜。
独寐
作者：王铎
朝代：清
体裁：古风

春风惠然来，照此素帷光。欲寐不成寐，如有深徬徨。虎豹虽已远，风波在故乡。骨肉屡轗轲，生死能不伤。欲归难为归，欲济河无梁。红颜谁可保，遭遇亦何尝。江皋花渐开，灵鸟鸣西墙。远游竟何事，祇以搅我肠。耿耿天为曙，缄泪拥衣裳。
贺九寺
作者：王铎
朝代：清
体裁：五言律诗

树合若无路，傍寻有寺通。远鸦翻夕景，一雁压春风。石面雷批壑，松腰水掣空。凭栏疑日月，不似楚吴中。
近望牛头山
作者：王铎
朝代：清
体裁：七言律诗

汉西郊野望牛头，滚滚寒云万顷流。钟磬不关兴败事，藤萝犹挂古今愁。树连山色低秦塞，水带军声别阆州。割据雄图忧后日，夕阳无语下寒丘。
送客入延绥
作者：王铎
朝代：清
体裁：七言绝句

秦山东接太行山，山外黄河天际还。绿树连云看不尽，雁声飞过玉门关。
送雪帆之秦
作者：王铎
朝代：清
体裁：五言律诗

秦云飞旧日，求定果如何。城郭新时少，豺狼乱后多。豳人邻绝塞，陶穴蹙黄河。谏草如无隐，临流许放歌。
挽张之洞联
作者：王铨
朝代：清
体裁：联

枢府为国家重寄，圣眷方隆，公忍弃莽莽前途，遽归上界；经术推昭代宗工，斯文未丧，我一哭滔滔天下，谁是人师。
挽张百熙联
作者：王铭忠
朝代：清
体裁：联

学术汇中西，万派朝宗归海若；荣哀同纪阮，千秋定论炳天章。
史梦兰继室田太夫人九十大寿
作者：王铸言
朝代：清
体裁：联

孝姑丈、训子孙、孚戚？尊卑长幼，随时尽心，大为闺门留规矩；弄针书、惜丝粟、施药饵，勤俭慈祥，行道有福，居然陆地作神仙。
丁卯中秋
作者：王锡
朝代：清

去岁中秋节，灯前病剧身。黄昏正风雨，白首独酸辛。此日全微命，高堂失老亲。不如垂死处，尚见倚闾人。
冬晓登韬光禅院后山望晴雪
作者：王锡
朝代：清

天地气严凝，出郭游人少。踏雪登山巅，凌虚纵远眺。万户炊烟迟，奇景湛清晓。竹折枝蒙密，松危势夭矫。足底多寒云，眼前绝飞鸟。风惊碧落间，日出扶桑表。千重越岫明，一带钱江小。百里纷皑皑，万象争皦皦。积素射晴霞，异光互回绕。目眩下高峰，冥蒙林壑杳。举首望精蓝，楼台俱缥缈。
冷泉亭
作者：王锡
朝代：清

小憩空亭恋翠微，上方日暮客过稀。春秋阅尽水长冷，风雨到来山欲飞。岭半树高猿每挂，林间云暝鹤知归。炎天坐久寒生骨，思向僧家借衲衣。
咏雪
作者：王锡
朝代：清

朔雪舞回风，华凝香阁晚。绣幕尚生寒，人在龙沙远。
夏夜径山退上人兰若纳凉
作者：王锡
朝代：清

一入清凉境，不知有炎热。山深云气浓，松茂月痕缺。烦涤阴涧风，寒生幽崖雪。坐久身心间，禅镫半明灭。既远红尘网，复遇青莲舌。相与谈空空，性真亦了彻。
夜宿石人坞钟氏霁峰书屋
作者：王锡
朝代：清

入坞云峰暝，举步迷原陆。夕露零蔓草，瀼瀼沾衣服。寒镫木杪青，有人居空谷。崎岖远叩门，一犬吠茅屋。山家见客投，欣然便留宿。妇子起为炊，须臾黄粱熟。就枕及夜分，虚斋秋气肃。落叶兼流泉，声声彻幽独。乍疑风雨至，清音振林麓。鼪鼯啼高松，鸟雀噪深竹。孤怀悄以悲，酣寝逊童仆。
春江花月夜
作者：王锡
朝代：清

春江两岸百花深，皓月飞空雪满林。为爱良宵清似昼，独来江畔试幽寻。东风送冷春衫薄，花月堪怜难掷却。孤月何能夜夜圆，繁花易遣纷纷落。搔首踟蹰江水滨，月明忽遇弄珠人。红妆笑入花丛去，并作江南肠断春。月转江亭花影动，数声娇鸟枝头弄。侵晓分途踏月归，连宵应作春江梦。
法相寺
作者：王锡
朝代：清

释氏贵无生，不在形骸久。性真既已离，色相复何有。寺僧惑愚民，丹漆饰木偶。谓是肉身存，双耳长齐口。斯言或信然，结习终多狃。四大了不空，六根反尘垢。何如任归全，清净还高厚。吾闻孔子云，死者欲速朽。
秋仲净慈寺夜游
作者：王锡
朝代：清
体裁：五言律诗

白云闲踏尽，一径到竹林。草木逢秋澹，山峦入夜深。松风闻梵语，池月见禅心。幽绝南屏胜，高僧许共寻。
秋仲净慈寺夜游
作者：王锡
朝代：清

白云间踏尽，一径到竹林。草木逢秋澹，山峦入夜深。松风闻梵语，池月见禅心。幽绝南屏胜，高僧许共寻。
观潮
作者：王锡
朝代：清

风激沧溟立，惊涛拍翠峦。朝昏存大信，天地涌奇观。皎日雷频作，秋江雪早寒。贾帆收欲尽，千里水弥漫。
过李白庙
作者：王锡
朝代：清

谁道谪仙狂，豪情托举觞。目无高力士，心识郭汾阳。
送友之河东
作者：王锡
朝代：清

河东君有役，把酒动遐思。日月重华地，烟霞孤竹祠。一鞭心共远，千里梦应迟。去去言难尽，休忘握手时。
长平庄歌
作者：王锡
朝代：清

怀宗御极临中夏，薄海纵横尽戎马。旰食宵衣理万几，励精志在安宗社。刑于化久洽彤闱，周后端庄擅母仪。《樛木》任教萦《葛藟》，《关雎》自合咏《螽斯》。龙飞三载生元主，帨设九重光绣户。吉梦虺蛇信有徵，盈盈蕙质含芳杜。当年胄子本同怀，总角随肩戏玉阶。扑蝶催开文绮扇，簪花学戴火珠钗。天生慧性耽书卷，早沐殊荣封大县。燕至高禖祀屡从，茧成副祎分亲见。琼筵酌醴水犀杯，玉几挥毫铜雀砚。春风秋月几推移，忽是蛾眉三五时。梅额偏能村雅韵，《桃夭》正好赋佳期。官家特敕大宗伯，更命司仪精选择。选得良家才地高，周郎真是乘龙客。金钱已卜凤凰鸡，银汉将填乌鹊行。未及洞房传蜡炬，可怜峰火照燕京。九门狐鼠方延敌，百万豺狼顿入城。天子仓皇鸾禁里，后妃相继君前死。藐孤暗遣出宫门，深望少康参雪耻。御剑亲将贵主挥，莫教玉叶污泥滓。已同小妹逝泉途，帝上煤山赴鼎湖。宝带珠襦遗道路，五侯七贵丧妻孥。长平气绝贼惊愕，戚里载归徐进药。臂血犹红宛转生，终悲骨肉俱零落。季芈原因人负全，孤身已分葬冰天。国亡不辱复不死，缺月何堪望又圆。边将乞师秦殿哭，六军南下共鸣弦。赤眉败死黄巾灭，忽睹兴朝定鼎年。明年上书愿祝发，罔极深思庶仰答。温纶不许奉空王，令与周郎重会合。金釭宝扇七香车，备物盈庭礼有加。馆筑平阳金作榜，园开沁水彩为花。不从鹤市埋芳草，更上凤楼誓偕老。帝女观刑屋社秋，罗裳无意熏龙脑。繁华虽与旧时同，岂若身居柘馆中。故国金人辞汉阙，来朝玉马祼周宫。秾李降嫔方一载，广寒深处应相待。鸳鸯分散不同池，只影高空归碧海。死后还邀湛露恩，赐钱营葬广宁门。石马悲鸣风惨淡，金蚕出没雨黄昏。韦氏里中香渐散，荀侯巾上泪多痕。名标彤史垂终古，身入黄泉觐至尊。空陇年年寒食节，白杨青草最销魂。
题朱氏山庄
作者：王锡
朝代：清

才过合涧桥，便到云林寺。泉石奇以秀，疑非人间地。不知万木中，亭榭更幽邃。溪声隔竹喧，松色当楼翠。鹤识岭云归，僧乘萝月至。嗒然吾丧吾，安问形与器。
樊哙墓
作者：王锡九
朝代：清

不读兵书不学剑，狗屠别创英雄传。如何耳食纷纷者，论功但说鸿门宴。忆昔沛公入关中，留居几作富家翁。威加海内志乃尔，真人亦与项籍同。贤如萧曹皆噤口，孤忠独奋批鳞手。炎刘得失争毫釐，一言悟主功不朽。秦任赵高咸阳亡，卧枕宦者宜预防。鹿马之祸前车鉴，排闼直入何轩昂。留得河山四百载，将军虽死今尚在。汉家本自薄功臣，全躯不共韩彭醢。区区勇力安足论，祇有忠义能常存。至今汾上西风咽，犹是当年壮士魂。
蔺相如墓
作者：王锡九
朝代：清

全凭肝胆固金汤，豪气真堪慑虎狼。完璧终教归赵国，奉盆那肯屈秦王。威加函谷风云壮，功在常山日月光。叱咤余音听未歇，河声呜咽送斜阳。
豫让桥
作者：王锡九
朝代：清

一溪烟树冷萧萧，残魄凭谁唱《大招》。终古英雄无片壤，祇今国士有遗桥。生逢知己身何惜，死为酬恩泪不消。千载汾河呜咽水，西风吹作越江潮。
霍山
作者：王锡九
朝代：清

作镇雄三晋，苍茫最上头。千寻开巨嶂，一气拱神州。雨蚀残碑古，苔荒故垒秋。山形依旧在，霸业付东流。
题吴县叶渔庄司马承桂五湖渔庄图
作者：王锡九
朝代：清

万顷湖光照读书，四围碧柳更萧疏。平生领略烟波趣，渔弟渔兄共结庐。依然人境绝尘埃，最好扁舟一溯洄。七十二峰青到眼，夕阳红处钓船来。
题吴县叶渔庄司马承桂五湖渔庄图·其一
作者：王锡九
朝代：清

万顷湖光照读书，四围碧柳更萧疏。平生领略烟波趣，渔弟渔兄共结庐。
题吴县叶渔庄司马承桂五湖渔庄图·其二
作者：王锡九
朝代：清

依然人境绝尘埃，最好扁舟一溯洄。七十二峰青到眼，夕阳红处钓船来。
题黄鹤楼
作者：王镇藩
朝代：清
体裁：联

形势出重霄。看江汉交流，龟蛇拱秀。爽心豁目，好消受明月清风。更四顾无边，尽教北瞻岘首，东望雪堂，西控岳阳，南凌滕阁；沧桑经几劫。举名公宴集，词客登临。感古怀今，都付与白云夕照。溯千年以往，只数笛弄费祎，酒贳吕祖，诗题崔颢，笔搁青莲。
生查子·见《琴清阁词·附词》
作者：王长生
朝代：清

杜宇一声中，怪尔花无语。宛转告愁魂，且是随春去。楼外映垂杨，翠滴丝丝雨。芍药唤将离，怎肯留春住。
挽张百熙联
作者：王闻长
朝代：清
体裁：联

振拔及单寒，没齿难忘知己感；规为期远大，仔肩犹望后来人。
挽张之洞联
作者：王阔城
朝代：清
体裁：联

沧海横流，后顾茫茫谁柱石；新亭恸哭，中心耿耿到山河。
独立
作者：王阳舒
朝代：清

独立苍茫表，凌虚成浩吟。春山名士画，秋水野人心。放眼空天地，雄谈笑古今。松轩茶火歇，素月出幽岑。
留别高子
作者：王阳舒
朝代：清

老梅傍屋侧，长生诀已得。一阳初发动，透骨露春色。高子绝嚣尘，今时之古人。品格与梅花，化作一时春。开轩饮我酒，挑镫伴我吟。一念成知己，千秋有同心。嗟予行路人，肝肠久不熟。方登古兰台，复欲探禹穴。把手看梅花，依依不忍别。
公宴王际华戏台联
作者：王际华
朝代：清
体裁：联

地近春明，忆当年甥馆清娱，几听后堂丝竹；序先秋禊，幸此日师门暇豫，共陪高阁襜帷。
生日戏台联
作者：王际华
朝代：清
体裁：联

十七夕彩满蟾宫，赓隔夜霓裳旧曲；廿五载班联鹓序，萃当年蓉镜群仙。
生日戏台联
作者：王际华
朝代：清
体裁：联

寿宇覃禧，借缑山鹤舞余筹，更谱瑶笙谐凤吹；晚香励节，集蓬岛鹓班旧侣，重翻霓羽侑鸾觞。
仲冬陪尹澜柱铨部陈元孝林叔吾入羚羊峡怀梁药亭先生
作者：王隼
朝代：清

晴云散暮霞，落日万山赤。寒风峡中来，吹我江上楫。峰势截长江，倒影竦双壁。溪声瘦老松，微波荡怪石。俯疑坤轴崩，仰觉河汉窄。危磴人似猿，绝岸舟如叶。叠巘结寒姿，岩断孤烟接。密林崖寺古，萝径垂石发。枉渚鼋鼍骄，澹濧蛟龙沫。显昧理或然，神物含溟漠。把酒对山公，探幽怀谢客。暌隔未移旬，寸心若积雪。矧乃览山川，狂歌谁与发。欲寄山阿人，霜花岂堪折。
咏怀
作者：王隼
朝代：清

镜里惊新鬓，蹉跎愧此身。无才宁畏贱，失计岂辞贫。白鹤存知己，青山寄古人。有情溪月影，竹屋夜相亲。不独嗟离乱，飘零未有涯。客愁连雁影，乡梦落镫花。晓月宁留夜，孤云何处家。茫茫隔烟水，秋色上蒹葭。
咏怀·其一
作者：王隼
朝代：清

镜里惊新鬓，蹉跎愧此身。无才宁畏贱，失计岂辞贫。白鹤存知己，青山寄古人。有情溪月影，竹屋夜相亲。
咏怀·其二
作者：王隼
朝代：清

不独嗟离乱，飘零未有涯。客愁连雁影，乡梦落镫花。晓月宁留夜，孤云何处家。茫茫隔烟水，秋色上蒹葭。
封山
作者：王隼
朝代：清

平生病骨将何托，一见青山便惘然。醒耳鹤声岩月外，浸心松影岳云边。听钟乳鹿窥僧定，摘果猕猴语烧烟。尚有匡庐茅屋在，阿谁同去漱寒泉。
西山杂咏
作者：王隼
朝代：清

孤云如美人，窈窕远山角。残月出其中，镜影渐如削。弹琴娱清夜，寒光不可掠。露华湿横塘，芙蓉何姌袅。忆君南浦时，翠带纷若若。佩我同心环，绾我合欢索。佳期难久留，两地相思各。圆缺自有时，离忧岂能却。山行入芳林，破寺孤猿坐。阴风殿角吹，门倾拾古锁。金像剥须眉，画檐蛛网大。坏灶穴飞鼯，废井落残果。房暗青燐生，墙缺翠萝补。断碑卧草间，字画苍苔裹。猎人带禽归，入拨冷炉火。沈吟感盛衰，冉冉日西堕。
西山杂咏·其一
作者：王隼
朝代：清

孤云如美人，窈窕远山角。残月出其中，镜影渐如削。弹琴娱清夜，寒光不可掠。露华湿横塘，芙蓉何姌袅。忆君南浦时，翠带纷若若。佩我同心环，绾我合欢索。佳期难久留，两地相思各。圆缺自有时，离忧岂能却。
西山杂咏·其二
作者：王隼
朝代：清

山行入芳林，破寺孤猿坐。阴风殿角吹，门倾拾古锁。金像剥须眉，画檐蛛网大。坏灶穴飞鼯，废井落残果。房暗青燐生，墙缺翠萝补。断碑卧草间，字画苍苔裹。猎人带禽归，入拨冷炉火。沈吟感盛衰，冉冉日西堕。
送人游洞庭
作者：王隼
朝代：清

携琴欲共楚人游，因忆前年过岳州。野渡载僧冲雪下，落枫随雁破星流。天连浪影围渔火，月逐潮声上酒楼。休更临风歌帝子，一听瑶瑟满湖秋。
赠袁枚联
作者：王集
朝代：清
体裁：联

中天悬明月；绝代有佳人。
由郴赴永州过衡阳简张地山
作者：王雨春
朝代：清
体裁：五言律诗

郴水复潇水，停舟又换舟。衡阳三度过，生事一年浮。与子各华发，闲情付白鸥。前途正辽阔，斜日下汀洲。
南海子
作者：王霖
朝代：清

野水环流禁苑前，缭垣百丈走平田。风毛雨血呼鹰地，雪暗云黄杀虎天。盛世词章夸羽猎，健儿身手数幽燕。雄文谁道相如似，不献《长杨》又几年。
山中夜宿
作者：王霖
朝代：清

雨歇林光黑，山深夜色凄。哀伥穿径过，怪鸟瞰镫啼。贫女寒机急，愁吟独客低。老衰眼较少，复此感羁栖。
归田诗为后翁作
作者：王霖
朝代：清

杜鹃催归我不听，布谷催耕君不辞。朝来忽听布谷语，为君演作归田诗。归田路出青门道，高柳半天青若扫。杏花开落菖叶齐，江北江南插秧早。君家旧业剡溪边，十年作宦殊可怜。栖栖食禄难称意，收身还种南山田。南山芜秽理初毕，半种香粳半种秫。烹葵煮笋饷东皋。朝看村童驱犊出，暮看田叟荷锄还。暮暮朝朝十亩间，课雨量晴聚邻里。黄鸡白酒开心颜，不稼不穑风所刺。吾独何为久淹滞，篝车自笑愿空奢。珠桂人言居不易，君今归田弗复疑。千载沮溺遥相期，我亦行寻耦耕侣，逝将与国充耘耔。布谷布谷弗尔欺，杜鹃会有催归时。
望金山
作者：王霖
朝代：清

乾坤放眼昔登临，坐阅东流赴海深。千古江山风月我，百年身世去来今。波涛卷尽英雄恨，樯橹摧残老病心。输与住庵元长老，妙高台上听潮音。
杨花
作者：王霖
朝代：清

才看飞雪杨花似，又见杨花似雪飞。总与白头相映发，可怜老眼只依稀。乱随行迹铺苔径，故傍吟身透薄帏。念汝无情尚漂泊，天涯羁宦几时归。
题昭君小像
作者：王霞明
朝代：清
体裁：七言绝句

淡淡春衫恰称身，不从胭脂见精神。当年一曲琵琶泪，犹为吾宗惜此人。
双杏行
作者：王静涵
朝代：清

园中有双杏，烂漫若朝霞。狂风西北来，币地飞黄沙。晨起开竹扉，私忧花尽落。残红虽满园，高枝犹灼灼。嗟彼堕地花，无风亦脱树。卓哉此数枝，风吹仍如故。微物有美恶，君子当何如。飘风不终朝，吾慎葆其初。
九日迟玉映妹不至
作者：王静淑
朝代：清

细雨凄风阻雁行，竹篱茅舍薄罗裳。登楼懒看黄花瘦，山老林红一夜霜。
初夏偕玉映妹游山
作者：王静淑
朝代：清

欲觅清幽处，山高恐不深。閒云飞别岫，野鸟定花阴。笋嫩留饥采，茶香待渴吟。深闺无限意，触景破愁心。
柳
作者：王静淑
朝代：清

乳燕黄莺三月时，春风拂地柳垂垂。长条不系行人住，犹向江南送别离。
秋日庵居
作者：王静淑
朝代：清

空斋渡深夜，高卧一床秋。苔老浑无色，溪清浅欲流。尘随红叶扫，心付懒云收。萧瑟闻征雁，空归万籁休。
赠邻姬
作者：王静淑
朝代：清

梅影疏窗瘦，衾裯薄又寒。侍儿不解意，指月上阑干。
自挽联
作者：王韬
朝代：清
体裁：联

一棺海外归来，何面目见江东父老；半世天南容我，枉心肠注砚北虫鱼。
自挽联
作者：王韬
朝代：清
体裁：联

平生所好，在载酒看花，负我阿卿惟此事；身后所余，仅嗣孤痴女，算来王氏更无人。
自题名帖联
作者：王韬
朝代：清
体裁：联

天南遁叟，淞北逸民，欧西经师，日东诗祖；书读十年，路行万里，身历四代，足遍三洲。
自题室联
作者：王韬
朝代：清
体裁：联

办天下事，自欧洲始；读古人书，从时务来。
自题室联
作者：王韬
朝代：清
体裁：联

能读五千卷奇书，入此室坐；若问三十年西事，试与吾谈。
一萼红
作者：王韵梅
朝代：清

意阑珊。又黄花满地，零落不堪看。驹隙光阴，蟫仙事业，可怜人与秋残。对明月、前身休问，怕三生沦谪到尘寰。一寸柔肠，十年心事，几曲阑干。瘦觉西风都冷，正重阳过也，小阁轻寒。帘织新愁，屏围旧恨，一齐多缀眉端。三十六鸳鸯飞去，任台空玉镜冷孤鸾。谁念伤心匪偶，鸠凤相参。
南浦·秋水，用玉田韵
作者：王韵梅
朝代：清

枫冷落吴江，漾涟漪一镜，澄清初晓。云梦到潇湘，芙蓉外、一段清愁难扫。苍茫独立，半空飞下鱼云小。旧日莲塘零落尽，剩有蘋花蓼草。芦汀荻渚舟横，问季鹰归未，莼鲈误了。落日古荒湾，西风里，空溯浣衣人到。馀情渺渺，洞庭木叶波生悄。行遍陂塘三十六，消尽秋心多少。
卜算子
作者：王韵梅
朝代：清

风雨战帘旌，时值重阳近。谁植芭蕉此夜听，总是愁人境。胆怯怕黄昏，只有形和影。强背疏灯叠锦衾，心事如秋冷。
扫花游·恨
作者：王韵梅
朝代：清

沁心浃骨，总事与情违，酿成苦楚。江淹漫赋。算填胸满臆，古今无数。试问边鸿，错嫁明妃胡虏。更休语，有炼石女娲，此意无补。往事知几许。叹连理枝头，妒花风雨。谁怜不遇。问王郎怎解，谢娘佳句。已足伤心，莫说乌江项羽。三生误。望氤氲、何时低诉。
瑞鹤仙
作者：王韵梅
朝代：清

轻阴寒食近。又做冷欺花，几番风信。春情渐吹醒。看一株杨柳，眠还不稳。孤怀易感。眼前事、何堪重省。尽无聊、减字偷声，摹写一腔心影。沉闷。麋丸墨淡，虎仆毫尖，难题幽愤。莺慵蝶困。花间意，更休问。总三分春色，二分风雨，不敌十分长恨。任囊琴、挂壁年年，尘封玉轸。
眼儿媚
作者：王韵梅
朝代：清

月斜楼角去迟迟。香满锁南枝。替花寥落，因春消瘦，也忒情痴。吟魂锁尽无人觉，长自独愁思。此情唯有，绿杨眼见，红烛心知。
行香子
作者：王韵梅
朝代：清

闲拂冰弦，闷拂云笺。总无聊、狼藉愁年。黄昏小坐，白日闲眠。叹意阑珊，情萧索，恨缠绵。叶落阶前，烛剪窗边。较心愁、秋水长天。露凝鸳瓦，风扣鱼环。正桂飘香，人憔悴，月团圆。
挽左宗棠联
作者：王韺
朝代：清
体裁：联

昔年拓地过乌孙，喜从兹春度玉门，边庭无限新栽柳；往岁陈书留白下，倘此后胪传金殿，秘苑争看旧养花。
九日登查山
作者：王顼龄
朝代：清

仙山突兀海云凉，令节登临石径荒。双屐健寻瑶洞草，百年欢对菊花觞。金堤乍筑蛟龙偃，玉笛横吹鸿雁翔。更喜楼船休战伐，渐看稻蟹足江乡。
初秋遣兴
作者：王顼龄
朝代：清
体裁：七言律诗

邸舍幽偏亦我庐，绿葵红蓼足园疏。门稀宾客新闻少，性懒衣裳造请疏。避事莫如千日醉，破闲但有一床书。三年羁旅思归切，尽道山中不易居。
初秋遣兴
作者：王顼龄
朝代：清

邸舍幽偏亦我庐，绿葵红蓼足国疏。门稀宾客新闻少，性懒衣裳造请疏。避事莫如千日醉，破闲但有一床书。三年羁旅思归切，尽道山中不易居。
喜湖南诸路大捷和学士李容斋前辈韵二首
作者：王顼龄
朝代：清

降旗千片廪君船，妖妇春澄梦泽天。百粤风烟通马援，八公草木走苻坚。帝心自切平吴后，庙算真成下濑先。从此蛮方歌大定，竹筇蒟酱贡年年。筹边屹屹建高楼，两岸灰飞赤壁舟。首恶暂稽军鼓衅，遗俘难免槛车幽。早擒孟获趋滇水，急断卢循入广州。万里长江消坼堠，直从楚尾至吴头。
喜湖南诸路大捷和学士李容斋前辈韵二首·其一
作者：王顼龄
朝代：清

降旗千片廪君船，妖妇春澄梦泽天。百粤风烟通马援，八公草木走苻坚。帝心自切平吴后，庙算真成下濑先。从此蛮方歌大定，竹筇蒟酱贡年年。
喜湖南诸路大捷和学士李容斋前辈韵二首·其二
作者：王顼龄
朝代：清

筹边屹屹建高楼，两岸灰飞赤壁舟。首恶暂稽军鼓衅，遗俘难免槛车幽。早擒孟获趋滇水，急断卢循入广州。万里长江消坼堠，直从楚尾至吴头。
宝珠洞
作者：王顼龄
朝代：清

济胜芒鞋健，穷幽古洞探。奇松穿石罅，绝壁插精蓝。钟鼓诸天静，风云半岭含。萧然尘世外，应愧此瞿昙。
西窗
作者：王顼龄
朝代：清

门冷无残客，官闲似散人。拟将诗送老，兼赖酒消春。雨润桃花嫩，风摇蕙草新。犹愁鸡肋绊，未得彩江莼。
读史有感
作者：王顼龄
朝代：清

授钺勤王日夜闻，麒麟高设待殊勋。湘东漫说擒侯景，项羽徒能杀冠军。甲士虫沙麾下变，美人丝竹帐前纷。书生空有忧时泪，洒向东风到夕曛。
送李天生归养
作者：王顼龄
朝代：清

廿年高隐为承欢，诏趣蒲轮却聘难。圣主爱才非强志，大儒报国岂须官。邹枚词赋清时重，黄绮风流异代看。遥想彩衣归拜舞，朝恩家庆话团栾。
送田逊庵少宗伯册封靖藩使竣还朝
作者：王顼龄
朝代：清

朱邸开南服，丹书下帝阊。周屏崇吕伋，汉柱重田郎。册授容台长，符分异姓王。皇华今揽辔，藜杖旧腾芒。天禄尊刘向，仪曹得李刚。双锋辞北阙，八座出南荒。鳌岫枫初暗，螺江水正长。风阴蕉叶嫩，雨热荔支香。鸟道通冠盖，蛮方识衮裳。授圭瞻虎节，负弩拜龙章。客对梁园月，醴陈楚国觞。名藩叨雨露，使节凛冰霜。去拥相如传，归轻陆贾装。吴山堪历览，越水暂徜徉。孔李通门旧，荀陈德曜光。旌麾欣左顾，鸡黍愧方将。远近惊星使，殷勤话草堂。山川归太史，风俗纪江乡。去鹢秋涛迥，回辕皂盖张。三台原北极，照耀紫微傍。
闲坐
作者：王顼龄
朝代：清

小窗闲坐几多时，袅袅东风上鬓丝。闭户且为无事饮，看花亦算有情痴。世交翻覆同云雨，朝局输赢似弈棋。喜得先生春睡美，晓钟虽打不曾知。
魏忠贤衣冠墓
作者：王顼龄
朝代：清

熹宗之朝阉寺乱，不数弘恭与石显。门下谁非谒者儿，朝中半作貂珰犬。吁嗟气势真回天，茄花委鬼相钩连。杨左诸贤一网尽，镇抚狱底尸骈肩。门生天子差仿佛，张父赵母何懵然！纷纷祠额遍寰宇，赐茔特敕营生前。将作起冢同祈连，罘罳门阀逾董贤。一朝冰山忽倾倒，凶骨不得归三泉。摩挲碧云旧碑碣，忠贤姓氏犹高揭。侯览当时既伏诛，衣冠谁使留空穴？安得雷火一夜仆此碑，更倩龙湫之水洗膻羯，山灵面目还清洁。
丁松生文澜归书图
作者：王颂蔚
朝代：清

孝惠始除挟书律，屋壁山岩稍稍出。是时篇牍极重大，联以缥绳书以漆。《孝经》行疏策谦半，《酒诰》文繁简脱一。蜀客奏赋铅须怀，吴人炙字青乃杀。代以缣素便赍持，书之赫蹄致缜密。自是篇卷鲜沦芜，荀经阮录代增益。观文实储五十副，江陵尚存七万帙。长兴雕印既？舆，孟蜀书林更牣溢。官本监本绣梓精，晁氏陈氏簿录悉。勤有堂惟仁仲遗，睦亲铺乃道人设。金于平水置书肆，元之兴文务雕刷。有明一代鲜善本，嘉隆以后椠尤劣。秦晋赵藩皆刻书，不及会通与兰雪。姚赵吴沈好移写，叶顾钱毛善鉴别。宋元旧本什湮九，赖有诸贤订坠缺。我朝稽古轶汉唐，延阁尊藏切云楶。纯庙特开献书路，谒者求遍东西浙。大？刬除方兴伪，汲冢捃护师春逸。序录校上义放刘，活版排成制沿毕。草茅未窥中秘书，三阁储珍逮英哲。家家乐献鸡次典，人人许入龙威穴。然脂怀饼土麇来，从此儒风振扬越。上者古训钩郑服，次亦骚情掩贾屈。余子龂龂讲版本，元钞宋椠森罗列。振绮汪暨拜经吴，百宋一廛最奇崛。云何菑晚极庚辛，焚如毒甚滈池厄。岂独缣素充帷囊，直以经典代薪爇。湘乡相公老开府，手扫凶欃扶日月。郘亭厄厄求遗书，四部先刊甲与乙。同时爰有丁龙泓，秘阁篇亡心菀结。抱持愈比杜林艰，蒐集无逾任昉切。礼典往往出秦余，目录一一订魏阙。圭零锦断好护持，剑合珠还渐充实。其功不在陈农下，此事留待程俱说。永嘉旧本世尚多，安得先生尽搴撷。迩来横海肆楼船，汉廷未暇修儒术。颇闻守藏史不慎，文德官书半放失。子云老作輶轩语，素赍归致并精绝。海外不乏歆向流，赤轴青纸肆钩抉。我思拄杖医无闾，一探东丹读书室。
丁松生文澜归书图
作者：王颂蔚
朝代：清
体裁：古风

孝惠始除挟书律，屋壁山岩稍稍出。是时篇牍极重大，联以缥绳书以漆。《孝经》行疏策谦半，《酒诰》文繁简脱一。蜀客奏赋铅须怀，吴人炙字青乃杀。代以缣素便赍持，书之赫蹄致缜密。自是篇卷鲜沦芜，荀经阮录代增益。观文实储五十副，江陵尚存七万帙。长兴雕印既�舆，孟蜀书林更牣溢。官本监本绣梓精，晁氏陈氏簿录悉。勤有堂惟仁仲遗，睦亲铺乃道人设。金于平水置书肆，元之兴文务雕刷。有明一代鲜善本，嘉隆以后椠尤劣。秦晋赵藩皆刻书，不及会通与兰雪。姚赵吴沈好移写，叶顾钱毛善鉴别。宋元旧本什湮九，赖有诸贤订坠缺。我朝稽古轶汉唐，延阁尊藏切云楶。纯庙特开献书路，谒者求遍东西浙。大�刬除方兴伪，汲冢捃护师春逸。序录校上义放刘，活版排成制沿毕。草茅未窥中秘书，三阁储珍逮英哲。家家乐献鸡次典，人人许入龙威穴。然脂怀饼土麇来，从此儒风振扬越。上者古训钩郑服，次亦骚情掩贾屈。余子龂龂讲版本，元钞宋椠森罗列。振绮汪暨拜经吴，百宋一廛最奇崛。云何菑晚极庚辛，焚如毒甚滈池厄。岂独缣素充帷囊，直以经典代薪爇。湘乡相公老开府，手扫凶欃扶日月。郘亭厄厄求遗书，四部先刊甲与乙。同时爰有丁龙泓，秘阁篇亡心菀结。抱持愈比杜林艰，蒐集无逾任昉切。礼典往往出秦余，目录一一订魏阙。圭零锦断好护持，剑合珠还渐充实。其功不在陈农下，此事留待程俱说。永嘉旧本世尚多，安得先生尽搴撷。迩来横海肆楼船，汉廷未暇修儒术。颇闻守藏史不慎，文德官书半放失。子云老作輶轩语，素赍归致并精绝。海外不乏歆向流，赤轴青纸肆钩抉。我思拄杖医无闾，一探东丹读书室。
东坡生日高碧湄刺史刘泖生司马招集傅星槎太守寓斋同杨见山丈叶鞠裳同年赋
作者：王颂蔚
朝代：清

风雪十日不放晴，城南裹迹年峥嵘。胜流走简辱蓬筚，招我来莅新诗盟。今年太岁建丙子，支干正协眉山生。酌取寒泉设嘉祀，选胜近就糜都兵。是时园中梅破萼，玉龙起舞笛吹落。主客忘形倒浊醪，酒香花气侵帘幕。恍疑身在小罗浮，醉起折枝酬玉局。公昔信宿来吴中，实惟甲寅之春癸丑冬。观镫曾和王规父，饮酒还过闾邱公。三瑞堂与虎邱寺，城西往往留雪鸿。可怜命宫坐磨蝎，九死孤臣海南谪。蛮唱黎歌客倦听，吴天回首渺何极。契顺远来询起居，十颂寒山慰岑寂。当年置酒赤壁矶，江上献寿豪情飞。紫裘王郎奏新弄，惊起乌鹊无枝依。八百卅年一弹指，笠屐丰神尚如此。泂酌亭上识遗像，须眉雅与陶庐似。清都道士径幽琳，与公生年同丙子。更有幕府老沈逵，飘泊广南穷不死。三人踪迹渺难详，皆以生年显骥尾。先辈风流赋乐神，良会自昔推绵津。后来冶城更继起，孙郎才调高绝伦。我吴坛坫久无主，题襟谁复联今雨。家家膢腊祀黄羊，不为髯翁荐芳醴。风雅主持赖寓贤，玉梅花下分朋笺。醉写松鹤为公寿，南飞一曲娱神弦。若准贾岛祭诗例，迟鸿最是呕心篇。下走深惭与雅集，围炉欢笑驱烟黑。但愿朋好不分张，白发年年作生日。
东坡生日高碧湄刺史刘泖生司马招集傅星槎太守寓斋同杨见山丈叶鞠裳同年赋
作者：王颂蔚
朝代：清
体裁：古风

风雪十日不放晴，城南裹迹年峥嵘。胜流走简辱蓬荜，招我来莅新诗盟。今年太岁建丙子，支干正协眉山生。酌取寒泉设嘉祀，选胜近就糜都兵。是时园中梅破萼，玉龙起舞笛吹落。主客忘形倒浊醪，酒香花气侵帘幕。恍疑身在小罗浮，醉起折枝酬玉局。公昔信宿来吴中，实惟甲寅之春癸丑冬。观镫曾和王规父，饮酒还过闾邱公。三瑞堂与虎邱寺，城西往往留雪鸿。可怜命宫坐磨蝎，九死孤臣海南谪。蛮唱黎歌客倦听，吴天回首渺何极。契顺远来询起居，十颂寒山慰岑寂。当年置酒赤壁矶，江上献寿豪情飞。紫裘王郎奏新弄，惊起乌鹊无枝依。八百卅年一弹指，笠屐丰神尚如此。泂酌亭上识遗像，须眉雅与陶庐似。清都道士径幽琳，与公生年同丙子。更有幕府老沈逵，飘泊广南穷不死。三人踪迹渺难详，皆以生年显骥尾。先辈风流赋乐神，良会自昔推绵津。后来冶城更继起，孙郎才调高绝伦。我吴坛坫久无主，题襟谁复联今雨。家家膢腊祀黄羊，不为髯翁荐芳醴。风雅主持赖寓贤，玉梅花下分朋笺。醉写松鹤为公寿，南飞一曲娱神弦。若准贾岛祭诗例，迟鸿最是呕心篇。下走深惭与雅集，围炉欢笑驱烟黑。但愿朋好不分张，白发年年作生日。
书伯兰员外诗集后
作者：王颂蔚
朝代：清
体裁：七言律诗

㧶然天乐韵韶茎，威凤丹山羽夙成。帝室雅才刘子政，郎宫俊望柳耆卿。江山奇气归吟笔，丝竹中年写至情。话到东阿旧俦侣，端居每感绿苔生。
挽孙诏经联
作者：王颂蔚
朝代：清
体裁：联

公以枚乘给札，兼浮邱授诗，直道难行，往事不须惭醴酒；我本词馆门生，厕司农掾属，文章憎命，逢人犹自惜焦桐。
挽高碧湄刺史
作者：王颂蔚
朝代：清

逝水不亭壑，霣槁无还枝。年命嗒然谢，颜蹠同所归。独兹赫赫名，不随秋草萎。翰墨有勋绩，政化有去思。硁硁高使君，挺秀西江麋。宅性固英亮，蕴才特环奇。豫章魁垒薮，易堂扬其蕤。近稍骛空诞，倜说无垠涯。系君媚古学，众籍勤讨治。故训师洨长，靡绮斥总持。钻玩日以久，下笔言纚纚。江山发奇藻，金石助伟辞。上者排屈宋，次亦体陶韦。斯道久堙暧，颠倒造化儿。高才坐磨蝎，殽讹黑与雌。谓当掞天庭，激昂青云姿。威凤一振翰，乃堕枳棘卑。文章满人口，焉救臣朔饥。故乡正沦莽，鼙鼓天南陲。归耕守妻子，荒山蕨不肥。长揖就幕府，感此国士知。决胜千里外，石画洞险夷。倚马文立就，辈流交嗟咨。晁采不终閟，神骏无久羁。遂以令仆才，枉屈理茧丝。随车澍甘雨，吴侬春熙熙。拔薤亿彊衙，破柱禽奸私。亮哉神明吏，诸曹不敢欺。敝俗假神鬼，荆巫而越禨。青溪蒋侯庙，云阳{卯占}？祠。自从潜庵后，光景仍闪尸。君独奋廉{豙豙}，秘祝殴妖尼。沈履与灶髻，山娶立时堕。汪汪太湖水，灌我千顷陂。葑茭渐堙塞，撩浅伊谁施。吴西十万井，叹暵惊坼龟。惟君轸民隐，沟洫书勤披。露冕涉坰亩，纡筹疏瀹宜。周览地形势，脱略官威仪。畚锸及时奋，双流酾以厮。郑白永利赖，氓衣之食之。功德在苍赤，岂少遗爱碑。独不悦大姓，彊项难逶迤。修筱有劲节，幽兰无俗辉。退食理琴啸，倒著白接。二三岁寒友，步屟相追随。闭关或颂酒，联辔惟为诗。浮云空得失，众煦徒尔为。嗟君不偶俗，过严渑与淄。平生青白眼，何能悦蚩蚩。天亦忌才隽，张角丛嵚巘。一官且未达，胡乃朝露晞。伊余江上，舟行彭郎矶。远眺双石钟，孤烟入翠微。羡君家山好，只合卧荆扉。岂料黄独在，杜陵归无期。今夏予遄返，尝一过君。手摇蒲葵扇，剧谈风生颐。座有傅鹑觚，合并喜一时。何图素心契，从此长别离。天涯传噩耗，闻之骇且疑。卧病阅几日，服药凡几剂。奄忽如此遽，是否误庸医。君负七尺表，落落长松支。赋质极纯固，理当登梨眉。云何不半百，中道崇？夔。君弟吏秦陇，能声隆隆驰。惊闻鄂跗折，能勿摧心脾。君有二藐孤，少者才胜衣。父书信能读，门户未易支。想君属纩辰，神识亮勿衰。兴言念贻厥，泪下当如縻。一廛寄吾吴，鹪鹩枝可依。曾楼高切云，中庋千书瓻。日夕板床坐，渊渊闻唔咿。君委恒干去，魂魄当乐斯。蛹死有遗茧，龙化仍留漦。一编《志微录》。香草规湘累。风旨极深隐，字字吟《五噫》。畴昔孝标逝，君为理箧遗。礼堂幸未轶，古谊良所稀。今君甫写定，后死更责谁。贱子困行役，侧身涕涟洏。年年赋《伤逝》，奚止黄垆悲。恨无拚飞翼，絮酒荐君帷。远念腹痛语，泚笔哀江蓠。
挽高碧湄刺史
作者：王颂蔚
朝代：清
体裁：古风

逝水不亭壑，霣槁无还枝。年命嗒然谢，颜蹠同所归。独兹赫赫名，不随秋草萎。翰墨有勋绩，政化有去思。硁硁高使君，挺秀西江麋。宅性固英亮，蕴才特环奇。豫章魁垒薮，易堂扬其蕤。近稍骛空诞，倜说无垠涯。系君媚古学，众籍勤讨治。故训师洨长，靡绮斥总持。钻玩日以久，下笔言纚纚。江山发奇藻，金石助伟辞。上者排屈宋，次亦体陶韦。斯道久堙暧，颠倒造化儿。高才坐磨蝎，殽讹黑与雌。谓当掞天庭，激昂青云姿。威凤一振翰，乃堕枳棘卑。文章满人口，焉救臣朔饥。故乡正沦莽，鼙鼓天南陲。归耕守妻子，荒山蕨不肥。长揖就幕府，感此国士知。决胜千里外，石画洞险夷。倚马文立就，辈流交嗟咨。晁采不终閟，神骏无久羁。遂以令仆才，枉屈理茧丝。随车澍甘雨，吴侬春熙熙。拔薤亿彊衙，破柱禽奸私。亮哉神明吏，诸曹不敢欺。敝俗假神鬼，荆巫而越禨。青溪蒋侯庙，云阳■�祠。自从潜庵后，光景仍闪尸。君独奋廉■，秘祝殴妖尼。沈履与灶髻，山娶立时堕。汪汪太湖水，灌我千顷陂。葑茭渐堙塞，撩浅伊谁施。吴西十万井，叹暵惊坼龟。惟君轸民隐，沟洫书勤披。露冕涉坰亩，纡筹疏瀹宜。周览地形势，脱略官威仪。畚锸及时奋，双流酾以厮。郑白永利赖，氓衣之食之。功德在苍赤，岂少遗爱碑。独不悦大姓，彊项难逶迤。修筱有劲节，幽兰无俗辉。退食理琴啸，倒著白接䍦。二三岁寒友，步屟相追随。闭关或颂酒，联辔惟为诗。浮云空得失，众煦徒尔为。嗟君不偶俗，过严渑与淄。平生青白眼，何能悦蚩蚩。天亦忌才隽，张角丛嵚巘。一官且未达，胡乃朝露晞。伊余�江上，舟行彭郎矶。远眺双石钟，孤烟入翠微。羡君家山好，只合卧荆扉。岂料黄独在，杜陵归无期。今夏予遄返，尝一过君簃。手摇蒲葵扇，剧谈风生颐。座有傅鹑觚，合并喜一时。何图素心契，从此长别离。天涯传噩耗，闻之骇且疑。卧病阅几日，服药凡几剂。奄忽如此遽，是否误庸医。君负七尺表，落落长松支。赋质极纯固，理当登梨眉。云何不半百，中道崇�夔。君弟吏秦陇，能声隆隆驰。惊闻鄂跗折，能勿摧心脾。君有二藐孤，少者才胜衣。父书信能读，门户未易支。想君属纩辰，神识亮勿衰。兴言念贻厥，泪下当如縻。一廛寄吾吴，鹪鹩枝可依。曾楼高切云，中庋千书瓻。日夕板床坐，渊渊闻唔咿。君委恒干去，魂魄当乐斯。蛹死有遗茧，龙化仍留漦。一编《志微录》。香草规湘累。风旨极深隐，字字吟《五噫》。畴昔孝标逝，君为理箧遗。礼堂幸未轶，古谊良所稀。今君甫写定，后死更责谁。贱子困行役，侧身涕涟洏。年年赋《伤逝》，奚止黄垆悲。恨无拚飞翼，絮酒荐君帷。远念腹痛语，泚笔哀江蓠。
病中蒙潘伯寅少宰饷群籍并示消夏六咏率成长歌跋于纸尾
作者：王颂蔚
朝代：清
体裁：古风

长安六月积淫潦，键关卧病车罕过。欲藉古人起废疾，随身书卷携无多。伻来陈讯走流汗，瑶华循诵颜先和。发函突兀见精椠，如遇卢扁疗沈疴。诸公衮衮富述作，津逮末学犹江河。《消夏六咏》最奇崛，知君饕古穷羲娲。南皮张饮自矜许，邺中七子真幺么。何如锐精究篆古，取证经义功不磨。少宰斋中富藏弆，商周典物如星罗。抉扬土花发奇字，粟雨鬼哭群灵呵。吉金摹据良不易，康成误解凤尾娑。盉煮荐体本非镬，孙陆瞽说殊沿讹。希冯乃以盉为味，《玉篇》传后将谁詑。颉诵不作古文晦，弡释为张池为沱。京洛冠盖掩群雅，崡穆虽博难同科。沙南片石释者鲜，安世默识论不颇。获奋字谊本洨长，钩据脱尽前人窠。隐侯见之必狂喜，可惜宿草归山阿。古印累累亦典贵，嬴刘爵号能缕覼。持此上补百官表，淹贯岂让扶风娥。咄哉彦远不识字，胡言斫玉藐毋驮。石斋遗砚失复得，流传墨妙由东坡。群儿但宝香姜瓦，狗脚于邺焉足诃。世间神物各有数，汉百碑砚归烟萝。吴会藏书甲天下，绛云传是扬其波。佞宋主人最后起，爱书成癖犹金陀。一廛百宋悉善本，况有涧翁相切劘。越来溪边石鼓吼，南中旧椠灰兵戈。君家赐书本充栋，一朝化去如龙梭。方今粲晏右文学，明堂黼黻登雅歌。少宰遍窥中秘籍，论思扃禁吟羔紽。月廪悉以置篇简，古绨鼊首熏沈螺。搉扬文史盍朋戠，躧履蹋残厅事莎。孤寒三百尽頫首，搜扬潜逸来槃薖。男儿性命在文字，一卷能寿非坎轲。牟首尽载士安序，传播奚止一刹那。走也浅学本肤受，石墨金薤空摩挲。观碑太学但自恨，鱮柳不辨成蹉跎。君今赠我宛委秘，贫儿暴富惭颜酡。惜我不寻比邻住，假观宝墨穷籀蝌。会当归去访林屋，禹书窃读惊蛟鼍。
病中蒙潘伯寅少宰饷群籍并示消夏六咏率成长歌跋于纸尾
作者：王颂蔚
朝代：清

长安六月积淫潦，键关卧病车罕过。欲藉古人起废疾，随身书卷携无多。伻来陈讯走流汗，瑶华循诵颜先和。发函突兀见精椠，如遇卢扁疗沈疴。诸公衮衮富述作，津逮末学犹江河。《消夏六咏》最奇崛，知君饕古穷羲娲。南皮张饮自矜许，邺中七子真幺么。何如锐精究篆古，取证经义功不磨。少宰斋中富藏弆，商周典物如星罗。抉扬土花发奇字，粟雨鬼哭群灵呵。吉金摹据良不易，康成误解凤尾娑。盉煮荐体本非镬，孙陆瞽说殊沿讹。希冯乃以盉为味，《玉篇》传后将谁詑。颉诵不作古文晦，弡释为张池为沱。京洛冠盖掩群雅，崡穆虽博难同科。沙南片石释者鲜，安世默识论不颇。获奋字谊本洨长，钩据脱尽前人窠。隐侯见之必狂喜，可惜宿草归山阿。古印累累亦典贵，嬴刘爵号能缕覼。持此上补百官表，淹贯岂让扶风娥。咄哉彦远不识字，胡言斫玉藐毋驮。石斋遗砚失复得，流传墨妙由东坡。群儿但宝香姜瓦，狗脚邺焉足诃。世间神物各有数，汉百碑砚归烟萝。吴会藏书甲天下，绛云传是扬其波。佞宋主人最后起，爱书成癖犹金陀。一廛百宋悉善本，况有涧翁相切劘。越来溪边石鼓吼，南中旧椠灰兵戈。君家赐书本充栋，一朝化去如龙梭。方今粲晏右文学，明堂黼黻登雅歌。少宰遍窥中秘籍，论思扃禁吟羔紽。月廪悉以置篇简，古绨鼊首熏沈螺。搉扬文史盍朋戠，躧履蹋残厅事莎。孤寒三百尽頫首，搜扬潜逸来槃薖。男儿性命在文字，一卷能寿非坎轲。牟首尽载士安序，传播奚止一刹那。走也浅学本肤受，石墨金薤空摩挲。观碑太学但自恨，鱮柳不辨成蹉跎。君今赠我宛委秘，贫儿暴富惭颜酡。惜我不寻比邻住，假观宝墨穷籀蝌。会当归去访林屋，禹书窃读惊蛟鼍。
袁磢秋主政枉诗见赠次韵答之并效其体
作者：王颂蔚
朝代：清

高三十五今宿草，畴昔屡道袁生奇。薢茩学人适我愿，俶傥诗史非君谁。抢枋奚恤鸴鸠笑，栖棘祇怜鸾凤姿。正赖使图订方国，漫将海枣斥安期。